title: Kiviharju (Kuopio)

text: Kiviharju on Kuopion 38. kaupunginosa, joka sijaitsee maanteitse noin 15 kilometriä Kuopion keskustasta lounaaseen. Karttulantien eteläpuolella sijaitsevan ja kaakossa Savon rataan rajoittuvan kaupunginosan naapurikaupunginosia ovat Hiltulanlahti kaakossa, Pitkälahti idässä ja Neulalampi koillisessa. Lännenpuolella on Kuopion maaseutualuetta; josta pohjoisluoteessa sijaitseva Haminalahti on yleisesti tunnettua seutua.


title: Kiviharju (Kuopio)

text: Kiviharjussa on on runsaasti metsää ja pienehkö määrä haja-asutusta. Suuri osa kunnallisista ja kaupan palveluista on haettava naapurikaupunginosista, kuten Petosen kaupunginosista tai Hiltulanlahdesta. Kiviharjussa sijaitsevista ja pinta-alasta laajoja osia kattavista yrityksistä tunnetuimpia ovat Kaatopaikantien varrella sijaitsevat Kuopion jätekeskus (myös romuautojen vastaanottopaikka) ja Ruduksen Hepomäen maa-ainesottamo, josta saadaan muun muassa soraa ja sepeliä. Jätekeskuksen länsipuolella on Pelastusopiston harjoitusalue.


title: Boulder City

text: Boulder City on kaupunki Nevadan osavaltiossa, Yhdysvalloissa. Sen väkiluku oli vuoden väestönlaskennassa 15 023. Boulder City sijaitsee Clarkin piirikunnassa.


title: Arttu Vilander

text: Arttu Vilander (s. 1996) on suomalainen pesäpalloilija, joka edustaa Superpesiksessä pelaavaa Kankaanpään Mailaa jonka sisäpelissä hän on kotiuttaja ja ulkopelissä koppari. Vuonna 2014 alkaneella urallaan Superpesiksessä Vilander on 28.7.2017 mennessä pelannut 31 runkosarjaottelua, joissa on lyönyt neljä kunnaria ja 31 tavallista juoksua, tuonut 12 juoksua ja kerännyt 75 kärkilyöntiä.


title: Dacia Maraini

text: Dacia Maraini ['daːtʃa mara'iːni] (s. 13. marraskuuta 1936 Fiesole) on italialainen kirjailija. Hän teki läpimurtonsa vuoden 1963 esikoisteoksellaan "L’età del malessere" (suom. "Heräämisen aika", Otava 1963), joka sai kansainvälisen kustantamoiden myöntämän Formentor-palkinnon. Hänen muita suomennettuja teoksiaan ovat "Mykkä herttuatar" (Artemisia 1998) sekä näytelmä "Prostituoidun keskustelu erään asiakkaan kanssa" (Yle 1987).


title: Dacia Maraini

text: Maraini oli Lahden kansainvälisen kirjailijakokouksen päävieras vuonna 1997.


title: Hyvää syntymäpäivää (Sigin kappale)

text: Hyvää syntymäpäivää on yksi Sigin tunnetuimmista kappaleista, jonka yhtye julkaisi "Purppura"-levyllään.


title: Hyvää syntymäpäivää (Sigin kappale)

text: Kappaleen sanoittaja ja laulaja oli alun perin Matti Inkinen. Inkinen pyöritti myöhemmin syntymäpäiväpalvelua, jossa sai soittaa Inkisen numeroon, jolloin Inkinen lauloi kappaletta puhelimeen. Soittoja tähän numeroon ehti kertyä tuhansia.


title: Hyvää syntymäpäivää (Sigin kappale)

text:
Kappale nousi Suomen hittilistalla sijalle 13 tammikuussa 1986, ja pysyi listoilla pari kuukautta. Suomen vanhojen singelistojen mukaan kappale sijoittui lokakuussa vuonna 1985 viikolla 43 sijalle 29 ja nousi viikolla 44 sijalle 22. Sama vuoden marraskuussa viikolla 45 se oli sijalla 23, viikolla 46 sijalla 18, viikolla 47 sijalla 14, viikolla 48 sijalla 15. Joulukuussa 1985 viikolla 49 se oli sijalla 15, seuraavalla viikolla sijalla 22, viikolla 51 sijalla 19 ja viikolla 52 sijalla 22. Tammikuussa 1986 viikolla 1 sija oli 22, viikolla 2 sija 26, viikolla 3 sija 29.
Toisen tiedon mukaan kappale olisi korkeimmillaan ollut myyntilistan sijalla 14. Rumba-lehden listalla kappale sai noin 500 pistettä..


title: Full Out

text: Full out on vuonna 2015 julkaistu draamaelokuva, joka kertoo amerikkalaisesta voimistelija Ariana Berlinistä. Pääosaa tv-elokuvassa näyttelee Ana Golja.


title: Pelinrakentajan säkitys

text: Pelinrakentajan säkitys () tarkoittaa Amerikkalaisessa jalkapallossa tilannetta, jossa puolustaja onnistuu taklaamaan hyökkäävän joukkueen pelinrakentajan aloitusviivan takapuolella.


title: Pelinrakentajan säkitys

text: Puolustuksen linjamiesten (DT/DE) ja myös tukimiesten (LB) tehtävänä on päästä hyökkäyksen linjan läpi häiritsemään pelinrakentajaa ja taklaamaan eli säkittämään (sack) hänet. Säkitys estää hyökkäyksen heittopelin. Puolustuksen linjan tulee olla tarpeeksi vahvoja, mutta myös tarpeeksi nopeita ehtiäkseen kiertää linjan ja häiritsemään pelinrakentajaa. Strip sack on puolustuksen erityinen ansio ja tarkoittaa sitä, että pelinrakentaja rähmää ("fumble") pallon ja menettää sen vastustajalle. Tällöin pelin suunta vaihtuu ja puolustava joukkue vaihtaa kentälle hyökkäyskokoonpanon.


title: Pelinrakentajan säkitys

text: Säkitys tilanne alkaa usein puolustuksen painostuksesta, jolloin heittopeliin tulee painetta ja pelinrakentaja ei löydä oikeaa pallon vastaanottajaa. Pelinrakentaja yrittää viimeiseen saakka välttää säkitystä ja siten pakottaa kiirehtimään ratkaisua. Puolustus voi tehdä säkityksellä myös pisteitä. Oma maali syntyy pallonkantaja esim pelinrakentaja taklataan omalla maalialueella.


title: Pelinrakentajan säkitys

text: Sadan säkityksen rajapyykin saavuttaneista pelaajista NFL pelaajista n 2/3 osaa pelasivat linjamiehinä (DE/DT) ja loput tukimiehinä (LB). Noin 15% heistä pelaa tai pelasi useampaa pelipaikkaa vaihdellen tukimiehestä linjaan tai päinvastoin.


title: Tarikh al-fattaš

text: Tarikh al-fattaš (”Etsijän kronikka”) on yksi tärkeimmistä keskiaikaisen Länsi-Sudanin historian lähteistä. Timbuktulaisen oppineen Mahmud Katin muistiinpanoihin perustuvan arabiankielisen teoksen on laatinut hänen tyttärenpoikansa Ibn al-Mukhtar 1600-luvun puolivälissä.


title: Tarikh al-fattaš

text: Ghanan, Malin ja Songhaivaltakunnan historiasta kertova teos päättyy 1500-luvun lopun marokkolaismiehitykseen. Octave Houdas ja Maurice Delafosse julkaisivat sen arabiaksi ja ranskaksi vuonna 1913. Julkaisu pohjautuu osittain 1800-luvulla tehtyyn väärennökseen, jonka tarkoituksena oli perustella Ahmadu Lobbon asemaa Macinan hallitsijana ja valtion feodalistista järjestystä.


title: Tarikh al-fattaš

text: Toinen tärkeä Länsi-Sudanin historian lähde on 1600-luvun puoliväliin saakka jatkuva "Tarikh al-Sudan".


title: Uinnin pitkän radan Euroopan-mestaruuskilpailut 2018

text: 34. uinnin pitkän radan Euroopan-mestaruuskilpailut järjestettiin Ison-Britannian Glasgow’ssa ja Edinburghissa 3.–12. elokuuta 2018. Uintilajien kilpailupaikka oli Tollcross International Swimming Centre, Glasgow’ssa, avovesiuinnin Loch Lomond & The Trossachs National Park, uimahyppyjen Royal Commonwealth Pool, Edinburghissa ja taitouinnin Scotstoun Sports Campus, Glasgow’ssa. Kilpailut olivat osa ensimmäisiä monen lajin yhteisiä Euroopan-mestaruuskilpailuja.


text: Isäntämaa


title: A Complex of Cages

text: A Complex of Cages on melodisen death metalin yhtye Barren Earthin neljäs studioalbumi. Se ilmestyi 30. maaliskuuta 2018 levymerkillä Century Media Records.


title: A Complex of Cages

text: Levy on toinen färsaarelaisen Jón Aldarán kanssa tehty albumi. "A Complex of Cages" -levyllä Aldarán rooli on kasvanut roimasti edelliseen levyyn verrattuna, sillä lukuun ottamatta kappaletta "Solitude Pith" kaikki sanoitukset ovat miehen käsialaa. Neljännellä albumilla kosketinsoittaja Kasper Mårtenson ei ole enää mukana kokoonpanossa, vaan hänet on korvannut Antti Myllynen.


title: A Complex of Cages

text: Albumi debytoi Suomen virallisen listan sijalla 14.


title: Carmen Calvo

text: María del Carmen Calvo Poyato (s. 7. kesäkuuta 1957 Cabra, Espanja) on espanjalainen sosialistisen työväenpuolueen poliitikko.


title: Carmen Calvo

text: Carmen Calvo on valtion yleishallinnon organisoinnista ja toiminnasta vastaava ministeri ja tasa-arvoministeri sekä apulaispääministeri kesäkuusta 2018 alkaen Pedro Sánchezin hallituksessa.


title: Carmen Calvo

text: Calvo on aiemmin toiminut muun muassa edustajainhuoneen jäsenenä ja Espanjan kulttuuriministerinä.


title: Carmen Calvo

text: Calvo on suorittanut oikeustieteen tutkinnon Sevillan yliopistossa ja tohtorin tutkinnon valtiosääntöoikeudessa Córdoban yliopistossa. Hän on Córdoban yliopiston vakinainen professori.


title: Carmen Calvo

text: Carmen Calvo on tunnettu feminismin ja tasa-arvon kannattaja. Hän on toiminut sosialistisen työväenpuolueen tasa-arvosihteerinä. Hän on työskennellyt miesten ja naisten samapalkkaisuus- ja yhdenvertaisuuslain aikaansaamisen hyväksi.


title: Carmen Calvo

text: Calvolle myönnettiin Kaarle III:n ritarikunnan suurristi vuonna 2007.


title: Mahmud Kati

text: Mahmud Kati (1468? – 1552 tai 1593) oli timbuktulainen oppinut, jota on pidetty Länsi-Sudanin historiasta kertovan "Tarikh al-fattaš" -kronikan tekijänä.


title: Mahmud Kati

text: Mahmud Katin isän on kerrottu olleen Espanjasta Timbuktuun muuttanut arabimuslimi, joka meni naimisiin songhai- tai soninkenaisen kanssa. Kati kasvoi Kurminan alueella, mutta vietti suurimman osan aikuiselämästään Timbuktussa. Hän kuului Songhaivaltakunnan soninkelaisperäiseen wakuri-eliittiin. 1500-luvun vaihteessa Kati toimi maan hallitsijan Askia Muhammadin virkamiehenä ja osallistui tämän pyhiinvaellusmatkalle Mekkaan.


title: Mahmud Kati

text: Katin ja hänen jälkeläistensä laatima "Tarikh al-fattaš" on tärkeä Länsi-Sudanin historian lähde ja elävä kuvaus 1500-luvun Songhaivaltakunnasta. Hänen hautansa Timbuktussa on merkittävä uskonnollinen kohde.


title: Linus Roache

text: Linus Roache (s. 1. helmikuuta 1964 Manchester, Englanti) on brittiläinen elokuva- ja televisionäyttelijä. Hän aloitti esiintymisen jo 11-vuotiaana esittäessään nuorta Barlowia TV-sarjassa Coronation Street. Vuotta myöhemmin hän esitti ruttoon sairastunutta poikaa TV-sarjassa Merilinja. Tämän jälkeen hänellä oli useita pieniä sivurooleja eri TV-sarjoissa kunnes vuonna 1994 hänet valittiin pääosan esittäjäksi elokuvaan Priest. Vuosina 2008–2010 hänellä oli syyttäjä Michael Cutterin rooli TV-sarjassa Kova Laki. Tämän jälkeen hän palasi Coronation Streetille Lawrence Cunninghamin roolissa neljän jakson verran.


title: Linus Roache

text: Vuosina 2011 ja 2012 Roache esitti jälleen syyttäjä Cutterin roolia Kovan Lain spinoff-sarjassa . Vuosina 2014–2017 hän esitti kuningas Echebertiä TV-sarjassa Viikingit kaikkiaan 33 jaksossa.


title: Linus Roache

text: Roachen vanhemmat olivat näyttelijä William Roache ja Anna Cropper. He erosivat vuonna 1974, ja William Roache avioitui uudelleen Sara McEwan Mottramin kanssa. Roache on ollut avioliitossa englantilaisen näyttelijätär Rosalind Bennettin kanssa tammikuusta 2003 lähtien.


title: Linus Roache

text: Roache on vegaani ja Priestin kuvausten jälkeen hän oleskeli 18 kuukautta Intiassa, jossa hän tutustui muun muassa meditaatioon.


title: Tuure Niskanen

text: Mestaripelimanni Tuure Niskanen (3. elokuuta 1899 Pielavesi, Laukkala – 1. tammikuuta 1978 Pielavesi) oli suomalainen pelimanni. Hänen kotitilansa nimi oli Koskenkorva. Koskenkorvantila oli vanha kievari, joka toimi maaseutu- yhteisön kokoontumispaikkana. Tuuren kertoman mukaan Pielaveden Laukkalan kylässä nähtiin usein – melkein joka kuukausi – kiertäviä pelimanneja, jotka kiersivät talosta taloon soittamassa. Näin tapahtui myös Koskenkorvan tilalla. Niinpä Tuure sai jo pienenä poikana kuunnella hyvin erilaisten soittajien musiikkia. Tuuren musiikilliset lahjat periytyivät suvulta, jossa oli useita musiikkimiehiä, kanttoreita ja musiikinopettajia. Tuuren äiti, Liisa Niskanen, oli pitäjällä tunnettu hyvänä laulajana ja isä, Lauri Niskanen, soitti virsikannelta ja oli niin ikään hyvä laulaja.


title: Tuure Niskanen

text: Tuure Niskanen on tunnettu ennen kaikkea viulunsoittajana. Kuitenkin hänen ensimmäinen soittimensa oli enoltaan saamansa huuliharppu, jota hän soitteli jo viisivuotiaana läheisessä kaupassa makeispalkalla. Ensimmäinen virallisempi esiintyminen oli Tuuren omien sanojen mukaan ”riihinkaton” konsertti. Tuure oli alle kymmenen vuoden ikäinen, kun hän nousi vanhan hyvä-äänisen laulumiehen kanssa riihen katolle ja laulumiehen sylissä istuen säesti häntä huuliharpulla. Soittopelejä ei Tuure-pojalta puuttunut, sillä kahdeksanvuotiaana Tuure sai langoltaan yksirivisen haitarin. Haitari tuli postitoimistoon Tuuren ollessa paimenessa.


title: Tuure Niskanen

text: ”Se oli pitkä se aeka ja paemenessa olova olin sillon, ja naapurissa oli postitoimisto ja sieltä huuvettiin että: ”Nyt tuleppas Tuure hakemaan hanuria, nyt se on tullunna!” Tuota niin, lehmät unehtu sinne viljapellon viereen ja ne mäni mänöjään. (Malinen.) ”


title: Tuure Niskanen

text: Ensimmäisen kerran Tuure oli tekemisissä viulun kanssa kolmevuotiaana sisarensa häissä. Häissä oli soittamassa pielavetinen kansansoittaja Antti Oravainen (1863 – 1933), josta tuli myöhemmin Tuuren oppi-isä. Oravaisen mentyä tauolle Tuure uskaltautui kokeilemaan tämän sängyn päälle jättämää viulua. Tuure muistelee olleensa jo toisella kymmenellä kun hänen veljensä tilasi hänelle viulun - joka silloin maksoi kymmenen markkaa - Vaasasta Teodor Vuorion liikkeestä. Useammassa muussa lähteessä Tuuren kerrotaan saaneen ensimmäisen viulunsa kahdeksanvuotiaana. Antti Oravainen kunnosti kyseisen soittimen, jota Tuure moitti lastuviuluksi. Viulun ääni oli huononlainen, mikä ei innostanut nuorta poikaa soittamaan. Viulu jäi muutamiksi vuosiksi seinäkoristeeksi, kunnes Tuuren serkku alkoi sillä soitella. Tämä sai Tuuren jälleen innostumaan soittamisesta, ja muutaman viikon harjoiteltuaan ”Ensimmäinen polkka” jo soi. ”Hu! Poejasta tulloo pelmanni” oli Antti Oravainen todennut, kuultuaan Tuuren viulun soittoa ensimmäisen kerran. Hän kehotti myös hankkimaan pojalle uuden, paremman viulun. Vuonna 1928 Tuure osti eräästä ilomantsilaisesta talosta Ole Bull -merkkisen viulun osat. Sittemmin tätä toistasataa vuotta vanhaa viulua kunnostettiin useampaan otteeseen ja siitä tuli Tuuren suosikkiviulu.


title: Tuure Niskanen

text: Tuure Niskanen palveli Sortavalassa armeijan kantahenkilökunnassa vuosina 1924 – 1926. Tänä aikana hän opetteli nuotit, opettajinaan Vilho Siukonen ja venäläinen Klein -niminen muusikko. Toisen tietolähteen mukaan hän sai viulutunteja eräältä saksalaiselta, mutta kielivaikeudet olivat ylivoimaisia, joten viulunsoitonopinnot eivät edenneet alkua pidemmälle. Tuuren isä, Lauri, oli miettinyt pojalleen kanttorin koulutusta, mutta pitäjän kanttori oli todennut koulutuksen olevan kallis ja palkkojen huonot. Myös opettajaseminaariin Tuure oli lähdössä, mutta viime hetkellä hänen isänsä tuli siihen tulokseen että Koskenkorvantilalla tarvittiin työmiestä ja tulevaisuudessa myös isäntää. (Malinen; Kolehmainen 1992; KIÄ 2392 – 2396.)


title: Tuure Niskanen

text: Tuure Niskasen merkittävimmät opettajat olivat Oravaisen veljekset Antti, Aapeli ja Fabian, jotka asuivat Pielaveden Jylhän kylässä. Heistä merkittävin opettaja oli Antti Oravainen, joka kävi usein Koskenkorvassa soittamassa ja jota Tuure arvosti suuresti soittajana. Tuure oppi Antti Oravaiselta viulunsoiton perusteet, merkitsi muistiin monia oravaissäveliä ja siirsi näin Oravaisen musiikkiperinteen tuleville sukupolville. Pääasiassa Tuure kuitenkin opetteli viulunsoiton ”omin päin” ja melodiat korvakuulolta. Suuri osa Tuuren soitteista on peräisin Oravaisen veljeksiltä. Tuure muistaa Antti Oravaisen opettaneen soittajan olevan valmis, kun on soittanut niin kauan, ettei ole enää hiuksia päässä. Antti Oravainen oli itse kalju. Ensimmäisen kappaleensa Tuure sävelsi vuonna 1919. Hän muistelee sen olleen jokin valssin tapainen kappale. (Malinen; Kolehmainen 1992, 135 - 138; KIÄ 2392 – 2396.)


title: Tuure Niskanen

text: Tuuren kotona suhtauduttiin soittoharrastukseen myönteisesti. Tuuren kertoman mukaan ainoastaan kirkkoaikaan ei tanssikappaleita saanut soittaa. Tätä kieltoa Tuure noudatti vanhuuteensa saakka. Tuure ei koskaan toiminut varsinaisesti tanssisoittajana. Kotona oltiin kielletty rahasta soittaminen, koska ajateltiin että pidoissa tarjottaisiin viinaa. Jos sattui niin ettei iltamiin tilattu pelimanni ilmestynytkään paikalle tai oli humalassa, haettiin Tuure paikalle soittamaan. Harvinaisena tilaisuutena Tuure muistelee vuonna 1917 soittamiaan vallankumoustansseja. Naapurin rengiltä haettiin haitari lainaan, Tuure odotti kotona kunnes vanhemmat olivat menneet nukkumaan ja lähti sitten suksilla kohti tanssipaikkaa. Tanssikansa keräsi rahaa soittajalle, vaikka Tuurea hirvittikin tämä, kun kotona oltiin kielletty rahan tienaaminen soittamalla. Tuure muistelee menneensä kotiin ja tyhjentäneensä taskut lanteista hevosen aperuuheen. (Malinen; KIÄ 2392 – 2396.)


title: Tuure Niskanen

text: Vaikka Tuure soitti sekä haitaria että viulua, hän piti itseään ennen kaikkea viulistina, eikä arvostanut haitaria kovin suuresti. Eniten hän arvosti taidemusiikkia, hengellistä musiikkia sekä pelimannimusiikista eniten kaustislaista musiikkia. Mestaripelimanni Tuure Niskanen kuoli 1.1.1978. Hänen muistonsa ja soittoperinteensä vaalimiseksi on vuodesta 1979 Pielavedellä järjestetty ”Tuuren sottiisi” -nimistä tapahtumaa. Tapahtuma järjestetään vuosittain Tuuren syntymäpäivän aikoihin. (KIÄ 2392 – 2396; Kolehmainen 1992.)


title: Tuure Niskanen

text: Tuure oli naimisissa Bertta Marian kanssa, tämän kuolemaan vuonna 1937 asti. Heillä oli yksi yhteinen lapsi: Liisa.


title: Tuure Niskanen

text: Myöhemmin Tuure meni naimisiin Anja Tuulikin kanssa ja oli naimisissa hänen kanssaan kuolemaansa saakka. Heillä on kaksi yhteistä lasta: Ossi ja Raino. Ossi ja Raino Niskanen soittivat yhdessä Tuure isän kanssa lapsuus- ja nuoruusvuosinaan. Heidän soittimenaan oli Kontrabasso, eli ns. läskibasso.


title: Tuure Niskanen

text: Tuure osallistui elämänsä aikana muutamiin soittokilpailuihin hyvällä menestyksellä. Kuopiossa olleisiin nuorisoseuran keskusseuran henkisiin kilpailuihin Tuure ei ollut suostuvainen lähtemään, mutta naapurin poika oli kävellyt Niskasen tupaan pakkassäällä, jättänyt ulko-oven selälleen ja ilmoittanut ettei lähde pois ennen kuin Tuure lupaa osallistua kilpailuun. Vaikka kilpailu jännitti Tuurea ja hän epäili ettei kansanmusiikki ole kelvollista soitettavaa, hän voitti ensimmäisen palkinnon. Vuonna 1961 Porissa järjestetyissä valtakunnallisissa soittokilpailuissa Tuure voitti ensimmäisen sijan haitarilla. Tuurelle luovutettiin Kalevala-seuran palkinto ja kunniakirja 3.11.1968 sekä seuraavana vuonna Kansalais- ja työväenopistojenliiton 50-vuotisjuhlaplaketti tunnustuksena kansanmusiikin hyväksi tehdystä työstä. Lisäksi Tuurelle on myönnetty Suomalaisen Kirjallisuuden Seuran kunniakirja ja valtion taiteilijaeläke. (KIÄ 2392 – 2396; Jokisalmi 1999.)


title: Tuure Niskanen

text: Kaustisen kansanmusiikkijuhlien hallitus nimeää vuosittain muutamia ansioituneita kansanmusiikin taitajia mestaripelimanneiksi. Ensimmäiset nimitykset tehtiin vuonna 1970. Silloin mestaripelimanneja nimettiin neljä; Konsta Jylhä, Otto Hotakainen, Kustaa Järvinen ja Tuure Niskanen. Sen lisäksi että he kaikki olivat viulisteja, heitä yhdisti myös jo lapsena alkanut soittoharrastus. Konsta Jylhä oli kotoisin Kaustiselta, Otto Hotakainen Kaustisen naapurikunnasta Halsualta, Kustaa Järvinen Eurasta ja Tuure Niskanen Pielavedeltä. (Asplund, Hoppu, Laitinen, Leisiö, Saha & Westerholm 2006, 496–501.)


title: Lausunta

text: Lausunta, lausuntataide tai runonlausunta on runojen suulliseen esittämiseen keskittyvä esittävän taiteen muoto. Lausunta ja runonlaulanta ovat vanhin ja alkuperäinen runouden esitys- ja vastaanottomuoto, joka juontuu ajalta ennen kirjoitettua tekstiä. Kansanrunous ja kansantarinat leviävät yhä monissa kulttuureissa ennen kaikkea suullisen esittämisen kautta.


title: Lausunta

text: Suomessakin lausuntataiteen juurien katsotaan olevan kansanrunouden suullisessa esitysperinteessä, ja toisaalta akateemisessa perinteessä. Tiettävästi ensimmäinen lausuntaesitys tapahtui Turun akatemian juhlassa vuonna 1674, kun muuan ylioppilas lausui latinankielisen kevätelegian. Antoisaa materiaalia runonlausunnan kehitykselle antoivat 1800-luvulla "Kalevala", "Kanteletar" ja muut kansanrunokokoelmat.


title: Lausunta

text: Tutkija Katri Mehto katsoo lausuntataiteen kehityksen ja arvostuksen tärkeimpänä alkusysäyksenä olleen nationalismin eli kansallisuusaatteen nousu. Lausuntainnostus alkoi teatteripiireistä: esimerkiksi 1872 perustetun Suomalaisten teatterin (nyk. Suomen Kansallisteatteri) näyttelijöistä moni lausui runoja erilaisissa juhlatilaisuuksissa: ”Lausuntaesitysten ja suomenkielisen ammattiteatterin alkutaival kulkivat käsikädessä aatteellisuuden, paatoksellisen runouden ja mahtipontisen deklamoivan esitystavan kanssa.” Tuon ajan naisnäyttelijöistä moni oli saanut koulutuksensa suomalaiskaupunkien tyttökouluissa, joissa lausunta oli oma oppiaineensa ja sen lisäksi menetelmä oppia äidinkieltä ja vieraita kieliä. Kouluissa lausuntaa voitiin 1900-luvun alussa opettaa myös nimillä "kaunopuhe" tai "kaunoluku" (vrt. kaunokirjoitus). Ensimmäinen lausuntataiteen oppikirja oli Kaarola Avellanin "Kaunolukemisen opas" (1901). Nykyisiä lausuntataiteesta kehittyneitä oppiaineita ovat esimerkiksi draamakasvatus ja suullinen viestintä.


title: Lausunta

text: Itsenäistyneessä Suomessa lausunta vakiintui osaksi monia juhlavia seremonioita. Pakollinen lausuntanumero sai aikaan juhlallisuutta ja kosketti tuntoja niin iltamissa kuin hautajaisissakin. Erityisen suosittuja lausuntaesitykset olivat akateemisissa tilaisuuksissa, mutta runonlausuntaa harrastettiin myös työväentaloilla, joihin Elvi Sinervo kehitti antiikin teatterin henkisiä kuorolausuntaesityksiä. Ryhmälausunta oli suosittua myös nuorisoseuroissa. Lausunta oli muiden taidelajien mukana vahvasti myös Nuoren Voiman Liiton toiminnassa, kuten 1940-luvun lopulla aloitetuissa henkisissä kilpailuissa, josta kehittyi Nuorison taidetapahtuma. Vuonna 1938 perustettiin Suomen Lausujain Liitto. Martta Bröyer kehitti 1910- ja 1920-luvulla oman Bröyer-taidesuunnan, jossa yhdistyvät lausunta ja liikunta. Etenkin kansanrunoutta esittivät näyttelijät Olga Poppius, Kastehelmi Karjalainen ja Elli Tompuri, modernimpaakin runoutta muun muassa Veikko Sinisalo ja Eeva-Kaarina Volanen..


title: Lausunta

text: Ella Erosen lausuma Maamme-laulu Tukholman stadionilla talvisodan aikana 1940 on Katri Mehton mukaan nationalistisen perinteen ”myyttisiin mittoihin kohonnut kirkastuma, kansakunnan, historian ja aatteen kollektiivinen juhlahetki”. Sen jälkeisissä lehtikirjoituksissa Ella Erosta luonnehdittiin ”koko hätääkärsivän Suomen ääneksi”.


title: Lausunta

text: Radio oli 1900-luvun alkuvuosikymmeninä tärkeä runouden ja lausuntataiteen välittäjä, kun taas televisioon lausuntaesitykset eivät niukan visuaalisuutensa vuoksi enää kovin hyvin sopineet. Kirjallisia äänilevyjä julkaistiin 1960-luvulla kymmenkunta vuodessa, ahkerimpana levyttäjänä lausuntataiteilija Yrjö Jyrinkoski, joka myös kiersi ahkerasti Suomen koulussa antamassa lausuntaesityksiä. Omia runojaan äänilevyille lukivat muun muassa Pentti Saarikoski ja Aino Kallas.


title: Lausunta

text: Lausuntataiteen kultakausi alkoi taittua modernin runouden murroksessa 1950–1960-luvuilla. Vanhan sukupolven lausuntataiteilijat eivät lämmenneet loppusoinnuttomien ja epäsovinnaisia mielikuvia tarjoilevien uusien runojen suulliseen esittämiseen, eikä nuoresta sukupolvesta toisaalta noussut uusia lausujia.


title: Lausunta

text: 1970-luvun lopulla lausuntataide sai oman kesäfestivaalinsa, Kajaanin Sana ja sävel -tapahtuman (nyk. Kajaanin Runoviikko). Lausunta oli lajina mukana vielä ainakin vuoden 1983 Nuorison taidetapahtumassa. Vuodesta 1967 Yle Radio 1 on lähettänyt harvakseltaan ohjelmaa "Tämän runon haluaisin kuulla". Vuosina 2002–2012 Yle TV 1 -kanavalla esitettiin "Levyraadista" muunneltua "Runoraati"-ohjelmaa, jossa runoilijoiden esityksiä omista runoistaan pisteytettiin. Vuonna 2012 television kykyjenetsintäohjelma "Talent Suomen" neljännen tuotantokauden voitti seitsemänvuotias kiiminkiläinen runonlausuja Daniel Helakorpi.


title: Lausunta

text: Lausuntataiteen nykyaikaiseksi muodoksi on noussut Yhdysvalloissa 1980-luvulla syntynyt "poetry slam", lavarunous, joka tuli Suomeen vuosituhannen vaihteessa. Ensimmäiset lavarunoustapahtumat pidettiin ruotsiksi Uudessakaarlepyyssä vuonna 1999 ja suomeksi Kuopiossa vuonna 2000.


title: Sinussa kiinni

text: Sinussa kiinni () on vuonna 2010 ensi-iltansa saanut ranskalainen psykologinen jännitysdraamaelokuva, jonka on käsikirjoittanut ja ohjannut Lola Doillon. Elokuvan pääosia näyttelevät Kristin Scott Thomas tohtori Anna Cooperina ja Pio Marmaï Yann Ochbergina. Se kertoo siepatusta kirurgista (Scott Thomas), jolle kehittyy Tukholma-syndrooma sieppaajaansa (Marmaï) kohtaan.


title: Sinussa kiinni

text: Nuori Yann Ochberg (Pio Marmaï) menettää vaimonsa ja lapsensa keisarileikkauksessa ja surun sokaisemana kostaa sieppaamalla ja lukitsemalla kellariin leikkauksen suorittaneen kirurgin, keski-ikäisen ja yksinasuvan tohtori Anna Cooperin (Kristin Scott Thomas). Sieppaajan ja hänen uhrinsa välille alkaa kuitenkin kehittyä muutaman päivän aikana voimakas mutta monimutkainen tunneside.


title: Sinussa kiinni

text: Kun Lola Doillon kirjoitti elokuvan käsikirjoitusta, hän ei voinut olla ajattelematta ketään muuta kuin Kristin Scott Thomasia naispääosaan. Doillon ei uskonut hetkeäkään, että Scott Thomas ottaisi roolin vastaan, mutta kun hän lähetti Scott Thomasille käsikirjoituksen, jonka luettuaan tämä otti roolin hyvin nopeasti vastaan. Scott Thomas kertoi halunneensa tehdä elokuvan nuoren naisohjaajan, jolla on jotain kerrottavaa naisista, kanssa. Hän myös kertoi käsikirjoituksen olleen mielenkiintoinen monella eri tasolla ja halunneensa työskennellä Doillonin kanssa.


title: Sinussa kiinni

text: Elokuvan kuusiviikkoiset kuvaukset alkoivat 27. heinäkuuta 2009. Elokuvan työnimenä oli "Sous ton emprise", ja sen kuvauspaikkoina olivat Angoulême ja Pariisi. Kahden miljoonan euron budjetilla tuotetun elokuvan tuotantoyhtiöinä olivat Ce Qui Me Meut ja Origami Films.


title: Sinussa kiinni

text: "Sinussa kiinni" sai ensi-iltansa lokakuussa pidetyillä vuoden 2010 Lontoon elokuvajuhlilla Britanniassa. Ranskassa elokuva kilpaili vuoden 2010 Réunionin elokuvajuhlilla ennen kuin se sai teatteriensi-iltansa 2. helmikuuta 2011. Mars Distribution oli sen teatterilevittäjänä Ranskassa, missä se sai teatterilevityksensä aikana 31 572 katsojaa ja tuotti 118 105 dollaria. Maailmanlaajuisesti elokuva tuotti 3,6 miljoonan dollarin lipputulot.


title: Sinussa kiinni

text: "Sinussa kiinni" on saanut elokuvakriitikoilta vaihtelevia arvioita. Rotten Tomatoes -sivuston mukaan 64 prosenttia kriitikoista on antanut elokuvalle myönteisen arvosanan 5,7/10 keskiarvolla. Keskiarvo perustuu 14 arviointiin, joista yhdeksän oli ”tuoreita” ja viisi ”mätiä”. 216 käyttäjästä 31 prosenttia on antanut elokuvalle myönteisen arvosanan 2,9/5 keskiarvolla. Internet Movie Databasen 629 käyttäjää on antanut elokuvalle keskiarvon 5,4/10.


title: Sinussa kiinni

text: "Sinussa kiinni" julkaistiin Ranskassa DVD:lle 6. heinäkuuta 2011. Suomessa Atlantic Film Oy julkaisi elokuvan DVD:lle ja blu-raylle 15. helmikuuta 2012.


title: Elina Kärsämä

text: Elina Kärsämä (s. 1999] on suomalainen pesäpalloilija, joka edustaa Superpesiksessä pelaavaa Oulun Lippoa. Kärsämä on pelipaikaltaan lukkari. 2017 alkaneella Superpesisuralla pelamissaan 44 runkosarjaottelussa Kärsämä on lyönyt kaksi kunnaria, ja 12 tavallista juoksua, tuonut 12 juoksua ja lyönyt 98 kärkilyöntiä. Kårsämä valittiin pelaaman Itä-Länsi otteluun 2018 Joensuussa.


title: Davor Taleski

text: Davor Taleski (s. 19. toukokuuta 1995 Prilep, Makedonia) on makedonialainen jalkapallomaalivahti, joka edustaa Veikkausliigassa pelaavaa FC Honkaa.


title: Rodrygo Goes

text: Rodrygo Silva de Goes, yleensä vain Rodrygo (s. 9. tammikuuta 2001 Osasco, Brasilia) on brasilialainen jalkapalloilija. Hän edustaa brasilialaista Santosia ja on pelipaikaltaan hyökkääjä.


title: Rodrygo Goes

text: Rodrygo allekirjoitti ensimmäisen ammattilaissopimuksensa 21. heinäkuuta 2017, joka oli pituudeltaan viisivuotinen. 1. marraskuuta 2017 hänet nostettiin seuran edustusjoukkueeseen ensimmäistä kertaa.


title: Rodrygo Goes

text: 4. marraskuuta 2017 Rodrygo teki ensiesiintymisensä edustusjoukkueessa ottelussa Atlético Mineiroa vastaan. Vajaa kolme kuukautta myöhemmin 25. tammikuuta 2018 hän teki ensimmäisen maalinsa ammattilaisurallaan Campeonato Paulistan ottelussa Ponte Pretaa vastaan.


title: Rodrygo Goes

text: Rodrygo pelasi ensimmäisen ottelunsa Copa Libertadoresissa 1. maaliskuuta 2018 tultuaan vaihdosta kentälle; näin ollen hänestä tuli 17 vuoden ja 50 päivän iässä Santosin historian nuorin seuraa edustanut pelaaja kyseissä turnauksessa. 15 päivää myöhemmin hän teki ensimmäisen maalinsa turnauksessa ottelussa Nacionalia vastaan ja samalla hänestä nuorin brasilialainen maalintekijä turnauksen historiassa 17 vuoden, kahden kuukauden ja 15 päivän iässä.


title: Rodrygo Goes

text: Rodrygo onnistui ensimmäistä kertaa maalinteossa maan pääsarjassa 14. huhtikuuta 2018 kotiottelussa Cearáa vastaan. 3. kesäkuuta 2018 hän teki hattutempun ja syötti yhden maaleista, kun Santos kaatoi Vitórian kotikentällään numeroin 5–2.


title: Rodrygo Goes

text: 15. kesäkuuta 2018 Santos ja Real Madrid pääsivät sopimukseen Rodrygon siirtymisestä espanjalaisseuraan kesällä 2019 ja hän tulee allekirjoittamaan vuoteen 2025 asti ulottuvan sopimuksen. Siirtokorvauksen arvioidaan olevan 45 miljoonaa euroa, josta kasvattajaseura Santos tulee saamaan 40 miljoonaa euroa 80% omistusoikeuksistaan.


title: Tuuren sottiisi

text: Tuuren sottiisi -tapahtuma on vuosittain järjestettävä musiikkitapahtuma. Tapahtumaa on järjestetty mestaripelimanni Tuure Niskasen kuoleman jälkeen (1.1.1978) ja tapahtumaa on järjestetty Pielaveden Laukkalan nuorisoseuralla. Tapahtumalla on tarkoitus vaalia hänen muistoansa ja soittoperinnettään.


title: Tuuren sottiisi

text: Tapahtumaan on kuulunut perinteisesti Laukkalan kirkossa järjestettävä iltasoitto, jonka jälkeen Pelimanni-ilta alkaa Laukkalan nuorisoseuralla. Aiemmin tapahtumaan kuului myös ilta-tanssit. Tämän lisäksi soittajat käyvät aina kestitettävänä ja soittamassa Tuure Niskasen kotitilalla Koskenkorvalla.


title: Bill Oakley

text: William Lloyd ”Bill” Oakley (s. 1966) on yhdysvaltalainen televisiotuottaja ja -käsikirjoittaja, joka tunnetaan työstään animaatiosarja "Simpsoneissa" sekä yhteistyöstään Josh Weinsteinin kanssa. Oakley ja Weinstein olivat "Simpsonien" vastaavina tuottajina ("showrunner") sarjan 7. ja 8. tuotantokaudella vuosina 1995–1997. Sitä ennen he kuuluivat sarjan käsikirjoittajiin vuodesta 1992 ja kirjoittivat yhdessä 12 jaksoa. He kirjoittivat muun muassa kaksiosaisen rikosmysteeritarinan ”Kuka ampui johtajan?”


title: Bill Oakley

text: Lähdettyään "Simpsoneista" Oakley ja Weinstein kehittivät yhdessä eräitä vähemmän menestyneitä tv-sarjoja, kuten "Mission Hill". Myöhemmin Oakley on kirjoittanut jaksoja komediasarjoihin "The Cleveland Show" ja "Portlandia" (ilman Weinsteinia). Hän on mukana Weinsteinin ja Matt Groeningin kehittämän "Disenchantment"-sarjan tuotannossa.


title: Josh Weinstein

text: Josh Weinstein (s. 1966) on yhdysvaltalainen televisiotuottaja ja -käsikirjoittaja, joka tunnetaan työstään animaatiosarja "Simpsoneissa" sekä yhteistyöstään Bill Oakleyn kanssa. Weinstein ja Oakley olivat "Simpsonien" vastaavina tuottajina ("showrunner") sarjan 7. ja 8. tuotantokaudella vuosina 1995–1997. Sitä ennen he kuuluivat sarjan käsikirjoittajiin vuodesta 1992 ja kirjoittivat yhdessä 12 jaksoa. He kirjoittivat muun muassa kaksiosaisen rikosmysteeritarinan ”Kuka ampui johtajan?”


title: Josh Weinstein

text: Lähdettyään "Simpsoneista" Weinstein ja Oakley kehittivät yhdessä eräitä vähemmän menestyneitä tv-sarjoja, kuten "Mission Hill". Heidän yhteistyönsä päätyttyä Weinstein on kirjoittanut jaksoja animaatiosarjoihin "Futurama" ja "Gravity Falls" sekä toiminut tuottaja-käsikirjoittajana brittiläisessä lastenohjelmassa "Strange Hill High". Weinstein on myös kehittänyt Netflix-sarja "Disenchantmentin" yhdessä "Simpsonien" luojan Matt Groeningin kanssa.


title: Ella Korpela

text: Ella Korpela (s. 14. elokuuta 1999 Oulunsalo) on suomalainen pesäpalloilija, joka edustaa Superpesiksessä pelaavaa Kirittäriä. Korpela aloitti Superpesisuransa 2018 Oulun Lipottarissa. Kirittärissä hän on etenijä ja koppari- 28.7.2018 mennessä 48 Suoeroesisottelussa lyönyt seitsemän kunnaria ja 4 tavallista juoksua, tuonut 76 juoksua, sekä krtännyt 26 kärkilyöntiä.


title: David X. Cohen

text: David Samuel Cohen eli David X. Cohen (s. 1966) on yhdysvaltalainen televisiotuottaja ja -käsikirjoittaja, joka tunnetaan työstään animaatiosarjoissa "Simpsonit" ja "Futurama".


title: David X. Cohen

text: Cohen aloitti käsikirjoittajan uransa vuonna 1992 animaatiosarjassa "Beavis ja Butt-head". "Simpsoneiden" käsikirjoittajiin hän kuului 6.–10. tuotantokaudella vuosina 1994–1998 ja kirjoitti sarjaan 13 jaksoa. Hän käytti tuolloin nimeä David S. Cohen, mutta alkoi käyttää nimessään X-kirjainta erottuakseen "Courage the Cowardly Dog" -sarjan käsikirjoittajasta David Steven Cohenista. Cohen kehitti "Futurama"-sarjaa yhdessä Matt Groeningin kanssa ja toimi vuodesta 1998 sen pääkäsikirjoittajana sekä apulaistuottajana.


title: Wiljami Myllylä

text: Wiljami Myllylä (s. 9. huhtikuuta 2001 Haapajärvi) on suomalainen jääkiekkoilija, joka pelaa SM-liigajoukkue Helsingin IFK:ssa. Hän on pelipaikaltaan hyökkääjä.


title: Wiljami Myllylä

text: Myllylä on Kokkolan Hermeksen kasvatti. Hän siirtyi myöhemmin juniorina JYPiin, jossa Myllylä pelasi kauden 2015–2016 C-nuorissa. Seuraavaksi kaudeksi hän siirtyi Vaasan Sportiin, jossa pelasi C- ja B-nuorissa. Myllylä palasi kesken kauden kasvattajaseuraansa Hermekseen. Kaudella 2017–2018 hän toimi Hermeksen varakapteenina tehden A-nuorten Mestiksessä 36 ottelussa tehot 42+26=68 sijouttuen pistepörssissä toiseksi Ketterän Jesse Viskarin jälkeen.


title: Wiljami Myllylä

text: Myllylän isä on edesmennyt maastohiihtäjä Mika Myllylä.


title: Otto Kivenmäki

text: Otto Kivenmäki (s. 24. maaliskuuta 2000 Pori) on suomalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan keskushyökkääjä, mutta Kivenmäki osaa pelata myös laidassa.


title: Otto Kivenmäki

text: Kivenmäki on Porin Ässien oma kasvatti. Hän aloitti jääkiekkoilun 8-vuotiaana. Kaudella 2015–2016 Kivenmäki toimi seuran C-nuorten varakapteenina. Hän oli joukkueensa paras pistemies ja syöttäjä sekä C-nuorten SM-karsinnoissa tehot 2+17=19 että C-nuorten SM-sarjan runkosarjassa tehoilla 15+28=43. Kauden 2016–2017 päätteeksi Kivenmäki voitti A-nuorten SM-hopeaa. Kaudella 2017–2018 hän teki 17-vuotiaana Ässien A-nuorissa piste per peli -tahdilla tehot 11+26=37, joilla Kivenmäki oli joukkueen paras pistemies ja syöttäjä. Hänet valittiin A-nuorten SM-liigan marraskuun 2017 kuukauden nuoreksi pelaajaksi.


title: Otto Kivenmäki

text: Detroit Red Wings varasi Kivenmäen seitsemännellä kierroksella 191. pelaajana . Ennen tätä, huhtikuussa 2018 hän teki Ässien kanssa kolmivuotisen SM-liigasopimuksen. Kivenmäki nousi joukkueen ykkösketjuun jo harjoituskaudella 2018–2019. Hän teki liigadebyyttinsä runkosarjan avauskierroksella 14. syyskuuta 2018 vieraissa paikallisvastustaja Rauman Lukkoa vastaan. Kivenmäki merkittiin Ässien ykkösketjuun Niklas Appelgrenin ja Sakari Salmisen viereen. Hän sai ottelussa jääaikaa 13.57 minuuttia ja Kivenmäki keräsi teholukeman +1.


title: Otto Kivenmäki

text: Kivenmäki on pelannut 11 poikien maaottelua.


title: Otto Kivenmäki

text: Kivenmäen isä Marko pelasi omalla urallaan yli 500 SM-liigaottelua ja hän loi pääsarjauraa myös Norjassa. Pelaajauransa jälkeen Marko valmensi Ottoa mm. Ässien A-nuorissa vuosina 2016–2018.


title: Otto Kivenmäki

text: Otto Kivenmäki harrasti lapsena jääkiekon ohella myös 12-vuotiaaksi asti jalkapalloa sekä salibandya.


title: Länteenpäin käy imperiumin suunta

text: Länteenpäin käy imperiumin suunta () on seinämaalaus, joka sijaitsee Yhdysvaltain edustajainhuoneen läntisen rappukäytävän takana, United States Capitol -rakennuksessa. Sen maalasi saksalais-yhdysvaltalaisen taidemaalari Emanuel Gottlieb Leutze ja se symbolisoi kutsumuskohtaloa.


title: Lenni Killinen

text: Lenni Killinen (s. 15. kesäkuuta 2000 Espoo) on suomalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan oikea laitahyökkääjä.


title: Lenni Killinen

text: Faneille.com -sivuston toimittaja Toni Rajamäen mukaan Killinen on erittäin monipuolinen pelaaja, josta on hyötyä pelin jokaisella osa-alueella. Rajamäen mukaan hän on nopea ja vahva laituri, joka tekee tunnollisesti töitä molempiin suuntiin. Killisellä on myös kohtalaisen hyvät kiekolliset taidot.


title: Lenni Killinen

text: Killinen on Espoon Kiekkoseuran kasvatti. Hän siirtyi C-juniori-ikäisenä Espoo Bluesiin. Killinen pelasi kauden 2014–2015 suurimmaksi osaksi Blues Akatemian C-nuorissa. Hän oli C-nuorten SM-karsinnoissa joukkueen paras maalintekijä kymmenellä osumallaan. C-nuorten SM-sarjan runkosarjassa Killinen oli tehoilla 14+6=20 Bluesin paras maalintekijä ja hän jakoi joukkueen sisäisen pistepörssin voiton Leevi Lembergin kanssa. Killinen nousi pudotuspeleissä Bluesin C-nuorten ykkösjoukkueeseen, jossa hän voitti kauden päätteeksi Suomenmestaruuden. Kauden 2016–2017 päätteeksi Killinen voitti C-nuorten SM-hopeaa. Kaudella 2017–2018 hän oli pudotuspeleissä Bluesin B-nuorten paras maalintekijä neljällä osumallaan. Killinen voitti kauden päätteeksi B-nuorten SM-hopeaa.


title: Lenni Killinen

text: Elokuussa 2017 Killinen teki 2+1-vuotisen sopimuksen Mestis-joukkue Espoo Unitedin kanssa. Hän pelasi kaudella 2017–2018 joukkueessa kymmenen runkosarjaottelua tehopistein 2+2=4. Killinen pelasi suurimman osan kaudestaan Bluesin A-nuorten vahvuudessa. Hän oli joukkueen neljänneksi paras pistemies tehoilla 13+28=41. Killinen valittiin A-nuorten SM-liigan syyskuun 2017 kuukauden nuoreksi pelaajaksi. Hänet valittiin kauden päätteeksi sarjan toiseen tähdistökentälliseen. Killinen vahvisti myös pudotuspeleissä Bluesin B-nuoria. Hän ei jatkanut Espoo Unitedissa kauden jälkeen seuran ajauduttua konkurssiin.


title: Lenni Killinen

text: Carolina Hurricanes varasi Killisen neljännellä kierroksella 104. pelaajana . Ennen tätä, toukokuussa 2018 hän teki kolmivuotisen SM-liigasopimuksen Porin Ässien kanssa. Killinen teki liigadebyyttinsä kauden 2018–2019 avauskierroksella 14. syyskuuta 2018 vieraissa paikallisvastustaja Rauman Lukkoa vastaan. Hänet merkittiin Ässien nelosketjun vasempaan laitaan Mikael Sahan ja Matti Lambergin viereen. Killinen sai ottelussa jääaikaa 7.25 minuuttia. Liigauransa avausmaalin hän teki neljännessä ottelussaan 3. lokakuuta 2018 Turun Palloseuraa vastaan. Kari Makkonen valitsi Killisen ottelun Alumnien tähtien kakkostähdeksi.


title: Lenni Killinen

text: Killinen pelasi alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Killinen pelasi myös alle 18-vuotiaiden Ivan Hlinkan muistoturnauksessa vuonna 2017 ja World U-17 Hockey Challengessa vuonna 2016. Yhteensä hän on pelannut 40 poikien maaottelua.


title: Lenni Killinen

text: Killinen on pelannut myös jääpalloa. Hän voitti mm. Botnia-69:n joukkueessa D-nuorten Suomenmestaruuden vuonna 2011.


title: 4½

text: 4½ on brittiläisen proge-muusikko Steven Wilsonin kolmas extended play, jonka julkaisi Kscope 22. tammikuuta 2016. Albumi koostuu ennenjulkaisemattomista kappaleista, jotka sanoitettiin edellisten studioalbumien Hand. Cannot. Erase. ja The Raven That Refused to Sing (And Other Stories) tekemisen aikana. Viimeinen kappale "Dont Hate Me" on uusi versio Wilsonin vanhan yhtyeen Porcupine Treen tekemästä kappaleesta.


title: Winnie Harlow

text: Winnie Harlow (myös Chantelle Winnie), oikealta nimeltään Chantelle Young, on kanadalainen malli. Hän nousi julkisuuteen vuonna 2014 kilpaillessaan ohjelmassa Huippumalli haussa, jossa hän sijoittui kuudenneksi. Harlow'lla todettiin nelivuotiaana pigmenttihäiriö vitiligo (valkopälvi).


Amerikkalaisen jalkapallon Euroopan-mestaruuskilpailut 2018 pelattiin Suomessa heinä-elokuussa 2018. Kilpailuihin osallistuivat isäntamaa Suomen lisäksi Ranska, Iso-Britannia, Ruotsi, Itävalta ja Tanska. Vuoden 2018 kilpailut olivat amerikkalaisen jalkapallon 14. EM-kisat ja kilpailujen kaikki ottelut pelattiin Myyrmäen jalkapallostadionilla Vantaalla.


title: Amerikkalaisen jalkapallon Euroopan-mestaruuskilpailut 2018

text: Mailman rankinglistalla kisoihin osallistuneista joukkeista korkeimmalle oli rankattu Ranska. Suomi sijoittui edellisissä kisoissa neljänneksi (2014). Suomi on menestynyt erinomaisesti viidellä mestaruudellaan (1985, 1993, 1995, 1997, 2000), neljällä hopeallaan (1983, 1989, 1991, 2001) sekä kahdella pronssillaan (1987 ja 2005). Miesten EM-lopputurnaus on pelattu Suomessa kahdesti aiemmin, vuosina 1987 ja 1991.


text: EM-lopputurnauksessa ottelut tuomittiin kahdeksan tuomarin systeemillä. Vaahteraliigassa on kaudesta 2017 alkaen tuomittu ottelut seitsemällä tuomarilla. Mukana oli myös Suomen kentillä harvemmin nähty keskituomari eli center judge. Päätuomarit turnaukseen tulivat Norjasta. Kuudessa joukkueessa pelasi yhteensä 330 pelaajaa.


text: Lajin Euroopan yksi kärkimaista ja hallitseva Euroopan mestari Saksa ei osallistunut kisoihin maailmanliiton IFAF:n riitojen takia. Samojen riitojen takia Italian karsintaottelut jätettiin huomioimatta. Liiton sisäisten riitojen takia näytti vielä keväällä 2018 siltä, että riitojen eri osapuolet olisivat molemmat järjestäneet omat EM-kisansa.


text: Euroopan mestaruuskilpailujen lopputurnaukseen oli tarkoitus järjestää kaksiosaiset karsinnat. Viime kisojen kolme parasta, Saksa, Itävalta ja Ranska saivat suoran paikan lopputurnaukseen. Saksan jäädessä pois paikka annettiin Suomelle.


text: Karsintojen ensimmäinen kierros käsitti kaksi turnausta. Ensimmäisen turnauksen loppuottelussa Italia voitti Serbian 17–14. Toisessa turnauksessa Iso-Britannia voitti Tšekin loppuottelussa numeroin 38–13.


text: Karsintojen toisella kierroksella oli tarkoitus selvittää lopputurnaukseen etenevät joukkueet. Italian ja Iso-Britannian oli määrätä kohdata viime EM-kisoissa esiintyneet Ruotsin ja Tanskan. IFAF kuitenkin ilmoitti kansainvälisen lajiliiton riitojen takia Italian karsintavoittoa ei virallisesti hyväksytty ja lopputurnauspaikat annettiin suoraan Iso-Britannialle, Ruotsille ja Tanskalle.


text: Vantaan EM-kisoissa pelataan kahdessa alkulohkossa, joista joukkueet jatkavat lohkosijoituksensa mukaisesti joko loppu-, pronssi- tai sijoitusotteluun. Suomen kanssa samassa lohkossa pelaavat Iso-Britannia ja Ranska. Toisessa lohkossa pelaavat Ruotsi, Itävalta ja Tanska.


text: Sunnuntai 29.07.


text: Tiistai 31.07.


text: Torstai 02.08.


text: Lauantai 04.08.


text: 11.00: sijoitusottelu 5. sijasta:


text: 15.00: pronssiottelu:


text: 19.00: loppuottelu:


Kyokushinin naisten painoluokalliset maailmanmestaruuskilpailut ("Women's World Karate Championships") on vuosittain käytävä Kyokushin-karaten naisten maailmanmestaruuskilpailut. Sitä on järjestetty vuodesta 1996 lähtien ja se käydään kolmessa eri painoluokassa. Vuosina 1996 ja 1997 painoluokkia oli kaksi kevytsarja (-64 kg) ja raskassarja (+64 kg). Historian saatossa menestynein ottelija on ollut Anastasia Khripunova, joka on voittanut maailmanmestaruuden kymmenen kertaa. Hän on myös ainut ottelija, joka on voittanut mestaruuden kahdessa eri painoluokassa.


title: Etablissements Fouga et Cie

text: Etablissements Fouga et Cie (lyhyesti Fouga) oli ranskalainen lentokonevalmistaja, jonka perustivat Robert Castello ja Pierre Mauboussin 1930-luvulla. Yhtiö tunnettiin vuodesta 1956 lähtien nimellä Air Fouga.


title: Etablissements Fouga et Cie

text: Ranskalainen Potez-yhtiö osti Fougan vuonna 1958 ja muodosti Potez Air Fouga -yhtiön. Myöhemmin yhtiöstä tuli osa Aérospatiale -yhtiötä.


title: Airaksela

text: Airaksela on maaseutukylä Kuopion Karttulassa, noin 35 kilometriä Kuopion keskustasta lounaaseen. Kylän asutus on sijoittunut pääosin kylän läpi kulkevan Airakselantien läheisyyteen.


title: Airaksela

text: Kylällä toimii vuonna 1912 perustettu urheiluseura Airakselan yritys, joka hoitaa urheilukenttää ja ylläpitää kyläläisten kokoontumispaikkana käytettyä ja juhlapaikaksi vuokrattavissa olevaa seuraintaloa.


title: Airaksela

text: Iso-Laukaan järven länsipuolella sijaitsevalla Laukaanvuoren huipulla (Pirunvuorella) on näköalatorni ja sen lähistöllä Pirunpesäksi kutsuttu luola.


title: Airaksela

text: Airakselantien varrella (Airakselantie 714) on vuonna 1948 pystytetty sukumuistomerkki ja samaan aikaan istutettu muistokuusi. Airaksisten suku on lähtöisin Airakselan kylältä.


title: Airaksela

text: Aiemmin Airakselan asukkaita ovat palvelleet muun muassa Savon radan Airakselan asema, Airakselan koulu ja kyläkauppa.


title: Airaksela

text: Savon radan tasoristeys Airakselasta poistui vuonna 2007. Radan ylittävä Airakselantien ylikulkusilta vihittiin käyttöön 24. lokakuuta 2007. Autoja romuttavalta Kuusakosken Airakselan toimipisteeltä (Romulantie 75) johtaa pistoraide Savon radalle hieman ylikulkusillan eteläpuolella.


title: Nakajima

text: Nakajima hikōki () oli japanilainen lentokonevalmistaja, jonka Chikuhei Nakajima perusti vuonna 1917 nimellä "Hikōkikenkyūsho" (”lentokoneinstituutti”). Vuonna 1945 yritys kansallistettiin ja sijoitettiin armeijan hallintaan. Sodan jälkeen yhtiö hajautettiin yli 15:ksi yritykseksi.


title: Santeri Koivisto

text: Santeri Koivisto on suomalainen notkeusakrobaatti ja vogue-tanssija. Kurikasta kotoisin oleva Koivisto aloitti yhdeksänvuotiaana tanssi- ja sirkusharrastuksen Eira Nevanpään johdolla ja nousi tunnettuuteen 14-vuotiaana notkeusakrobaattina "Talent Suomi" -kykyjenetsintäohjelman ensimmäisellä tuotantokaudella vuonna 2007. Hän kävi ilmaisutaidon lukion Tampereella, jossa hän opiskeli myös sirkusalaa Sorin Sirkuksessa ja jatkoi sitten opintojaan Brysselin sirkuskorkeakoulussa ("École Supérieure des Arts du Cirque"). Hän on opiskellut myös muun muassa Marco Bjurströmin StepUp-tanssikoulussa.


title: Santeri Koivisto

text: Koivisto on voittanut useita kansainvälisiä tanssikilpailuja, muun muassa Pariisissa järjestettävän Voguing Ball -kisan. Hän on esiintynyt muun muassa Las Vegasissa ja Los Angelesissa ja myös opettanut akrobatiaa ja tanssia Brasiliassa ja Meksikossa.


title: Santeri Koivisto

text: Vuonna 2018 Koivisto ja nelinkertainen tankotanssin maailmanmestari Oona Kivelä tekivät yhdessä kiertueen Eurooppaan, Uuteen-Seelantiin ja Etelä-Amerikkaan.


title: Juha Toikka

text: Juha Toikka (s. 1988) on suomalainen pesäpalloilija, joka edustaa Superpesiksessä pelaavaa Haminan Palloilijoissa, joka on myös hänen kasvattajaseuransa, Toikka on pelannut Haninan joukkueessa eri sarjatasoilla vuodesta 3004 saakka. Haminan noustua Superpesikseen vuonna 2018 alkoi Toikan ura Superpesiksessä. 29.7.2018 mennessä Toikka on pelannut Superpesiksessä 21 ottelua, joissa on lyönyt kaksi kunnaria ja kaksitoista tavallista juoksua, tuonut 14 juoksua ja kerännyt 134 kärkilyöntiä.


title: Jyri Toikka

text: Jyri Toikka (s. 1988) on suomalainen pesäpalloilija, joka edustaa Superpesiksessä pelaavaa Haminan Palloilijoissa, joka on myös hänen kasvattajaseuransa, Toikka on pelannut Haninan joukkueessa eri sarjatasoilla vuodesta 3004 saakka. Haminan noustua Superpesikseen vuonna 2018 alkoi Toikan ura Superpesiksessä. 29.7.2018 mennessä Toikka on pelannut Superpesiksessä 23 ottelua, joissa on lyönyt yhden kunnarin ja yhdeksän tavallista juoksua, tuonut 12 juoksua ja kerännyt 59 kärkilyöntiä.


title: Reino Husso

text: Reino Oiva Edward Husso (22. marraskuuta 1899 Tampere – 26. tammikuuta 1984 Helsinki) työskenteli pitkään Akateemisen kirjakaupan johtajana.


title: Reino Husso

text: Reino Husson vanhemmat olivat teknikko David Edward Husso ja Hulda Helena Olenius. Hänen toinen puolisonsa vuodesta 1947 oli Ellen Margrethe Lund. Husso suoritti kuusi luokkaa oppikoulua ja opiskeli Tampereen teknillisessä oppilaitoksessa vuosina 1916 ja 1917. Hän työskenteli ennen Akateemisen kirjakaupan uraansa 1920-luvulla toimistotehtävissä, kirjakaupan konttoripäälliköksi hän tuli 1930 ja apulaisjohtajaksi 1936. Hän oli "Kirjakauppias"-lehden päätoimittaja 1942–1944 ja "Suomen Kirjakauppalehden" toimittaja 1945–1946 ja päätoimittaja vuodesta 1947. Hussolla oli myös useita alansa luottamustoimia. Hänet nimitettiin Akateemisen kirjakaupan johtajaksi vuonna 1952, eläkkeelle hän jäi 1966. Husso sai talousneuvoksen arvon vuonna 1968.


title: Ville Väliaho

text: Ville Väliaho (s. 1996) on suomalainen pesäpalloilija. Hän edustaa Superpesiksessä pelaavaa Sotkamon Jymyä. Väliaho on joukkueen lukkari. Ennen kaudella 2017 alkanutta Superpesisuraansa Ankkureissa Väliaho pelasi Ykköspesistä Ulvilan Pesä-Veikoissa ja junioripelejä kasvattajaseurassaan Kankaanpään Mailassa. 29.7.2018 mennessä pelaamissaan 67 Superpesisottelussa hän on lyönyt 13 juoksua ja lyönyt 60 kärkilyöntiä.


title: August Huttunen

text: August Huttunen (14. huhtikuuta 1890 Karttula – 1. tammikuuta 1952 Pulkkila) oli musiikkimajuri, joka toimi puolustusvoimien ylikapellimestarina.


title: August Huttunen

text: August Huttusen vanhemmat olivat maanviljelijä Petter Huttunen ja Maria Henrika Huuskonen. Hänen toinen puolisonsa vuodesta 1932 oli proviisori Lempi Amalia Nurminen. Huttunen kävi Helsingin kirkkomusiikkiopiston 1910 ja Helsingin musiikkiopiston 1911, laulunopettajan tutkinnon hän suoritti 1928. Huttunen toimi urkurina Nilsiässä 1913–1919, Hämeen rakuunarykmentin kapellimestari hän oli 1919–1922, Ratsuväkiprikaatin 1921–1938 ja Karjalan kaartin rykmentin 1938–1944. Puolustusvoimien ylikapellimestari hänestä tuli 1944. Huttunen johti myös useita kuoroja ja orkesteita ja toimi laulunopettajana Lappeenrannan yhteislyseossa 1921–1938. "Etelä-Savon" musiikkiarvostelija hän oli 1921–1938, "Karjalan Suunnan" 1938–1939 ja "Kalevan" 1940–1944. Huttunen sävelsi sotilassoittokunnalle, orkesterille ja sekakuorolle sekä sovitti useita satoja sävellyksiä sotilasorkesterille. Reservin vänrikki Huttunen (1918) ylennettiin musiikkiluutnantiksi 1921, musiikkikapteeniksi 1938 ja musiikkimajuriksi 1942.


title: August Huttunen

text: Puolustusvoimien ylikapellimestarin tehtävästä Huttunen erosi 1951.


title: Jelena Gulko

text: Jelena Gulko (, s. 1989) on venäläinen karateka. Hän on Kyokushinin kaksinkertainen maailman- ja Euroopan-mestari.


title: Jelena Gulko

text: Gulko saavutti ensimmäisen kerran menestystä 2007 EM-kilpailuissa Kreikassa, jossa hän voitti pronssia Maria Rasia vastaan käydyn ottelun päätteeksi.


title: Jelena Gulko

text: 2012 Gulko saavutti ensimmäisen kerran EM-hopeaa hävittyään loppuottelussa Agata Zjawinskalle.


title: Jelena Gulko

text: 2014 Gulko voitti ensimmäisen Euroopan-mestaruutensa Bulgariassa. Hän voitti loppuottelussa Agnieszka Winekin.


title: Tarikh al-Sudan

text: Tarikh al-Sudan (”Sudanin kronikka”) on yksi tärkeimmistä keskiaikaisen Länsi-Sudanin historian lähteistä. Arabiankielisen teoksen on laatinut timbuktulainen oppinut Abd al-Sadi 1600-luvun puolivälissä.


title: Tarikh al-Sudan

text: Teos käsittelee etupäässä Songhaivaltakunnan historiaa 1400-luvun puolivälistä vuoden 1591 marokkolaisvalloitukseen saakka sekä sen jälkeistä Timbuktun armavaltiota vuoteen 1655. Se sisältää myös lyhyet kuvaukset aikaisemmista songhaidynastioista, Malin valtakunnasta ja tuaregeista sekä Timbuktun ja Djennén oppineiden ja pyhimysten elämäkertoja.


title: Tarikh al-Sudan

text: Al-Sadi mainitsee teoksessaan vain muutamia lähteitä. Kertomus 1600-luvun tapahtumista perustuu etupäässä hänen omiin tietoihinsa, joiden tukena ovat muistiinpanot ja armahallinnon asiakirjat. Tekijä siteeraa Ibn Battutaa, tuntemattoman tekijän "al-Hulal al-mawšiyaa" sekä Ahmad Baban timbuktulaisten oppineiden elämäkertakokoelmaa "Kifayat al-muhtajia". Pitkä 35. luku on paikoin suoraan omaelämäkerrallinen.


title: Tarikh al-Sudan

text: Arabitaustaisen tekijän äidinkieli lienee ollut songhai. Kielellisistä puutteistaan huolimatta hänen tyylinsä on suoraviivainen ja vailla retorista liioittelua. Al-Sadi näkee tapahtumat oppineen muslimipapiston silmin, mikä heijastuu kielteisenä suhtautumisena songhaihallitsija Sunni Aliin ja ylistävänä kuvauksena Askia Muhammadista. Kronikkaa keventävät suulliseen kertomaperinteeseen perustuvat anekdootit ja dramatisoinnit.


title: Tarikh al-Sudan

text: "Tarikh al-Sudanista" on säilynyt useita kopioita ja se on tunnettu Euroopassa jo Heinrich Barthin tutkimusretkistä lähtien. Octave Houdas julkaisi kolmeen kopioon perustuvan ranskannoksen vuonna 1900. John Hunwickin tekemä teoksen alkuosan englanninnos ilmestyi ensimmäisen kerran vuonna 1999.


title: Tarikh al-Sudan

text: Toinen tärkeä Länsi-Sudanin historian lähde on 1500-luvun loppuun päättyvä "Tarikh al-fattaš".


title: Chuck Mangione

text: Charles Frank ”Chuck” Mangione [mændʒiˈoʊni] (s. 29. marraskuuta 1940 Rochester, New York) on yhdysvaltalainen flyygelitorven soittaja, trumpetisti ja jazzsäveltäjä, joka tuli 1970-luvulla tunnetuksi kevyen iloisesta popvaikutteisesta smooth jazz -musiikistaan ja jazzalbumeiksi poikkeuksellisen hyvin myyvistä levyistään. Hänet on palkittu kahdesti Grammy-palkinnolla.


title: Chuck Mangione

text: Trumpetisti Dizzy Gillespie oli Mangionen lapsuuden perhetuttava, ja isä innosti lapsiaan jazzmusiikin pariin. Isoveljestä Gap Mangionesta tuli kosketinsoittaja, kun taas Chuck Mangione valitsi trumpetin ja opiskeli kotikaupunkinsa Rochesterin Eastman-musiikkikoulussa. Opiskeluaikoina pojilla oli yhteinen bebop-kvintetti nimeltä The Jazz Brothers, joka teki myös levyjä Jazzland-merkille. Siinä Chuck Mangione soitti Gillespieltä lahjaksi saamaansa ylöspäin käännettyä trumpettia. 1960-luvun puolestavälistä alkaen Chuck Mangione soitti Maynard Fergusonin ja Woody Hermanin big bandeissä sekä Art Blakeyn Jazz Messengers -yhtyeessä, jossa hänen paikallaan olivat aiemmin soittaneet Clifford Brown, Kenny Dorham, Lee Morgan ja Freddie Hubbard. Vuonna 1968 Mangione perusti oman kvartetin, jossa hän keskittyi trumpetin sijasta pehmeä-ääniseen flyygelitorveen. Kvartetin levytysten ohella Mangione teki levyjä suuremmilla studiokokoonpanoilla, joihin kuului myös laulusolisteja kuten Esther Satterfield. Vuonna 1977 Mangione levytti suurimman hittinsä ”Feels So Good” yhdessä kitaristi Grant Geissmanin kanssa. Muita Mangionen tunnetuimpia kappaleita ovat ”Hill Where the Lord Hides,” ”Land of Make Believe” ja ”Chase the Clouds Away”.


title: Chuck Mangione

text: 1980-luvulle tultaessa Mangionen suurin suosio hiipui, mutta hän levytti Columbia Recordsille albumit "Love Notes, Journey To A Rainbow, Disguise" ja "Save Tonight For Me". Lake Placidin talviolympialaisten päätösjuhlassa hän esitti kappaleensa ”Give It All You Go”, ja neljä vuotta aiemmin Montrealin kesäolympialaisten yhteydessä oli käytetty hänen kappalettaan ”Chase the Clouds Away”.


title: Chuck Mangione

text: Vuonna 1989 Mangione julkaisi kaksi livealbumia. Levyllä "The Boys From Rochester" soittivat Rochesterista kotoisin olevat tunnetut muusikot: rumpali Steve Gadd, Chuckin kosketinsoittajaveli Gap Mangione, saksofonisti Joe Romano ja basisti Frank Pullara. Toinen livejulkaisu oli "Chuck Mangione Live at the Village Gate". Näiden jälkeen Chuck Mangione lopetti soittamisen useiksi vuosiksi, kunnes sai uuden kipinän oppi-isänsä Dizzy Gillespien kuoleman 1993 jälkeen. Vuonna 1997 teki comeback-kiertueen 1970-luvun kokoonpanonsa kanssa. Vuonna 2009 kaksi Mangionen yhtyeen jäsentä, saksofonisti Gerry Niewood ja kitaristi Coleman Mellett, saivat surmansa lento-onnettomuudessa New Yorkin Buffalossa.


title: Chuck Mangione

text: Mangione on tehnyt myös elokuvamusiikkia. Vuonna 1978 hän oli ehdolla Parhaan musiikin Golden Globe -palkintoon musiikistaan elokuvaan "Sanchezin perilliset". Sen soundtrack-albumista hän sai myös uransa toisen Grammyn; ensimmäinen tuli vuoden 1976 albumista "Bellavia". 2000-vuosikymmenellä Chuck Mangione esiintyi omalla äänellään piirroshahmona animaatiosarjassa "Kukkulan kuningas".


title: Chuck Mangione

text: Chuck Mangione vieraili kvartetteineen Pori Jazz -festivaaleilla 1974.


title: Kane Tanaka

text: Kane Tanaka (田中カ子 Tanaka Kane, s. 2. tammikuuta 1903) on japanilainen nainen ja tiettävästi maailman vanhin elävä ihminen maanmiehensä Chiyo Miyakon kuoleman jälkeen 22. heinäkuuta 2018 alkaen. Tanaka elää hoitokodissa Fukuokassa. Hän nauttii hyvästä terveydestä ja harrastaa lautapelejä sekä lyhyitä kävelylenkkejä. Hän pitää pitkän ikänsä salaisuutena perhettään, unta ja toivoisaa elämänasennetta.


title: Aachenin kaupunkialue

text: Aachenin kaupunkialue () on piirikunta Kölnin hallintopiirissä Nordrhein-Westfalenin osavaltiossa Saksassa. Alue jakaantuu kahdeksaan kaupunkiin ja kahteen kuntaan.


title: Carolina Beach

text: Carolina Beach on kaupunki Pohjois-Carolinan osavaltiossa, Yhdysvalloissa. Sen väkiluku oli vuoden väestönlaskennassa 5 706. Caliente kuuluu New Hanoverin piirikuntaan.


title: Secchilevy

text: Secchilevy, joka voidaan kirjoittaa myös secchi-levy, tai erilaisesta toteutuksesta johtuen myös valkolevy, on hydrologiassa luonnonveden sameutta ilmaisema halpa ja helppokäyttöinen mittaväline. Se on nimetty Angelo Secchin (1818 – 1878), joka suoritti enimmäisenä hydrologisia tutkimuksia Välimeressä vuonna 1865 mukaan. Nykyään sillä pyritään nopealla tavalla määrittämään, kuinka syvällä vedessä plankton kykenee vielä yhteyttämään.


title: Secchilevy

text: Levy voi olla minkä muotoinen hyvänsä, mutta se tulisi maalata valkoiseksi, jotta se heijastaisi pinnalta veteen tulevaa valoa takaisin mahdollisimman tehokkaasti. Levyn pintaan maalataan usein myös mustia kuvioita, mutta se ei ole välttämätöntä. Levyt ovat yleensä pyöreitä ja halkaisijaltaan 20–30 senttimetriä. Niiden keskikohtaan kiinnitetään nauru tai mittanauha, jolla levy riippuu vaakatasossa. Kun levy lasketaan veteen, voidaan kastuvan narun pituudesta tai mittanauhan avulla määrittää syvyys, missä levy on silloin.


title: Secchilevy

text: Yleensä mittaus suoritetaan niin, että levy päästetään aurinkoisena päivänä veteen niin syvälle, että se katoaa näkyvistä. Sitten levyä nostetaan ylemmäksi, kunnes se alkaa taas näkyä. Laskemalla ja nostamalla löytyy syvyys, jossa levy juuri ja juuri erottuu pinnalta katsoen. Kyseistä syvyyttä kutsutaan näkösyvyydeksi ja sen avulla voi karkealla tavalla arvioida veden sameutta.


title: Vélez-Málaga

text: Vélez-Málaga on kunta Málagan maakunnassa Espanjassa. Vélez-Málagan väkiluku oli 79 878 vuonna 2017.


title: Vélez-Málaga

text: Vélez-Málaga on ympäröivän maanviljelysseudun keskus. Alueella tuotetaan muun muassa oliiveja, avokadoja, kiinanjujuboja, kakeja (persimoneja), manteleita ja viinirypäleitä ("muscat"). Seutu on Espanjan tärkeimpiä subtrooppisten hedelmien, kuten avokadojen, tuottaja.


title: Vélez-Málaga

text: Foinikialaiset saapuivat seudulle 800-luvulla eaa. Roomalaiskaudella paikka tunnettiin nimellä "Maenoba". Maurilaiskaudella sen nimenä oli "Ballix-Malaca". 1200–1400-luvuilla se oli Nasridien dynastian tärkeimpiä medinoja. Vuonna 1487 kristitty kuningas Ferdinand valloitti kaupungin maurilaisilta.


title: Vélez-Málaga

text: Linnoitus on peräisin maurilaisajalta 900-luvulta. Santa María la Mayor -kirkko on 1400-luvulta.


title: Daniel Lindh

text: Daniel Lindh (3. syyskuuta 1796 Virolahti – 26. lokakuuta 1876 Porvoo) oli suomalainen tuomiorovasti, lääkäri, lehtori ja Tammikuun valiokunnan jäsen.


title: Daniel Lindh

text: Lindhin vanhemmat olivat Virolahden suntio Salomon Lindh (k. 1852) ja Elisabet Mattsdotter. Hän kävi Haminan piirikoulua ja Viipurin ja Porvoon lukioita ja pääsi ylioppilaaksi Turussa 1818. Lindh valmistui Turun akatemiasta filosofian kandidaatiksi 1822, filosofian maisteriksi 1823, lääketieteen kandidaatiksi 1825, lääketieteen lisensiaatiksi 1826 ja lääketieteen tohtoriksi 1832. Hänet vihittiin papiksi Porvoon hiippakunnassa 1840. Lindhistä tuli riemumaisteri 1873.


title: Daniel Lindh

text: Lindh oli Porvoon lukion filosofian ja luonnonhistorian lehtorina 1827–1852 ja samalla palkkapitäjänsä Lapinjärven kirkkoherrana vuodesta 1843. Hän sai rovastin arvon 1843 ja hänestä tuli Porvoon tuomiorovasti 1852. Lindh oli Tammikuun valiokunnan jäsenenä 1862.


title: Daniel Lindh

text: Lindh osti 1850-luvulla Porvoon saaristossa Vessön saaressa sijainneen Stor-Kroksnäsin kartanon. Naapuritilalla kesiään viettänyt Lindhin ystävä ja opettajakollega Johan Ludvig Runeberg oli usein vieraana kartanossa. Lindh myi vuonna 1852 Runebergille Porvoossa Aleksanterinkadun ja Runeberginkadun kulmassa sijainneen kaupunkitalonsa kun hän muutti perheineen Porvoon pappilaan saatuaan nimityksen tuomiorovastiksi.


title: Daniel Lindh

text: Daniel Lindh oli naimisissa vuodesta 1837–1860 Anna Charlotta Boijen (k. 1860) kanssa. Heidän lapsiaan olivat porvoolainen oikeusraatimies Anders Teodor Lindh (1833–1904), Porvoon lukion lehtori Daniel August Lindh (1835–1864) ja Porvoon kaupunginlääkäri Johan Albert Lindh (1848–1900).


title: Metsävaraani

text: Metsävaraani ("Varanus prasinus") on varaanien heimoon kuuluva liskolaji. Se on sopeutunut hyvin elämään puissa.


title: Metsävaraani

text: Metsävaraani vaihtelee väriltään tumman jadenvihreästä limenvihreään. Ruumista ja häntää pitkin kulkee ohuita, mustia poikittaisjuovia. Metsävaraanilla on kiipeilemisessä apunaan tarttumahäntä ja pitkät kynnet, joilla se pitää kiinni oksista. Ohuet oksat kannattavat sitä sen kevyen, hoikan ruumiin ansiosta ja sen väri saa sen sulautumaan puiden sekaan. Lisko kasvaa 75–100 senttiä pitkäksi. Sen häntä on noin kaksi kertaa sen ruumiin pituinen.


title: Metsävaraani

text: Metsävaraania tavataan yleisenä Uudessa-Guineassa saaren vuoristoseutuja lukuun ottamatta. Lisäksi sitä esiintyy ympäröivillä saarilla. Se elää monsuuni- sade- ja palmumetsissä, mangrovesoilla, laguuneilla ja kaakaoviljelmillä.


title: Metsävaraani

text: Metsävaraani pakenee uhattuna kasvillisuuden läpi ja saattaa nurkkaan ajettuna purra. Se on yksi harvoista sosiaalisista varaaneista. Metsävaraani elää pienissä ryhmissä, jotka koostuvat johtavasta koiraasta, useista naaraista sekä alempiarvoisista koiraista ja poikasista. Lisko voi saavuttaa vankeudessa 15 vuoden iän.


title: Metsävaraani

text: Naaras munii yleensä 3–7 munan pesueen. Se laskee munat puissa elävien termiittien pesässä tai karikkeessa sijaitsevaan koloon. Termiitit pitävät pesän lämpötilan sopivana, ja keko suojaa munia pedoilta. Munat kuoriutuvat 164–165 päivän ikäisinä. Poikaset kasvavat nopeasti. Kolmen ensimmäisen kuukautensa aikana niiden paino nelinkertaistuu ja niiden pituus lisääntyy 150–200 prosenttilla. Molemmat sukupuolet saavuttavat sukukypsyyden kahden vuoden ikäisenä.


title: Metsävaraani

text: Metsävaraani käyttää ravinnokseen pääasiassa niveljalkaisia, kuten suuria, puissa eläviä hyönteisiä sekä taskurapuja, mutta myös pieniä selkärankaisia, kuten sammakoita, gekkoja ja muita liskoja, pieniä lintuja ja nisäkkäitä, sekä munia.


title: Sävträskin VPK

text: Sävträskin VPK, varsinaisesti ruotsinkielisenä "Sävträsk FBK", on Itä-Uudenmaan pelastuslaitoksen sopimuspalokunta. Se on perustettu 1892. Sen tunnus on IU74. Sitä ylläpitää 15. toukokuuta 1953 rekisteröity yhdistys Sävträsk Frivilliga Brandkår r.f.


title: Sävträskin VPK

text: Sävträsk FBK:lla on uudehko paloasema Liljendalin kirkonkylän eteläpuolella Sävträskissä. Se voi hyödyntää sammuttamisessa myös entisiä sopimuspalokuntia Malmgård FBK:ta, jonka toimipiste on Loviisan Liljendalin Malmgårdissa, ja Grevnäs-Mickelspiltom FBK:ta, jonka toimipiste on Loviisan Liljendalin Mickelspiltumissa.


title: Felix Sandman

text: Karl "Felix" Wilhelm Sandman (s. 25. lokakuuta 1998 Värmdö) on ruotsalainen laulaja, joka tunnetaan parhaiten poikabändistä FO&O sekä osallistumisesta Melodifestivalen-laulukilpailuun vuosina 2017 ja 2018.


title: Uusi päivä (esityskausi 2018)

text: Matka on päättynyt


title: Tuomas Aho (salibandynpelaaja)

text: Tuomas Aho (s. 11. huhtikuuta 1994) on suomalainen salibandynpelaaja, joka edustaa Tampereen Kooveeta. Aho on uransa aikana edustanut myös Sveitsin NLA-liigassa pelaavaa Chur Unihockey -joukkuetta.


title: María Zambrano

text: María Zambrano Alarcón (22. huhtikuuta 1904 Vélez-Málaga, Espanja – 6. helmikuuta 1991 Madrid, Espanja) oli espanjalainen esseisti ja filosofi.


title: María Zambrano

text: Toisinajattelijana Zambrano vastusti Espanjan sisällisotaa kenraali Francon aikana ja vietti siitä syystä suuren osan elämästään maanpaossa ulkomailla: Ranskassa, Kuubassa, Meksikossa, Puerto Ricossa, Sveitsissä ja Italiassa. Hän palasi Espanjaan 1984 ja kuoli Madridissa 1991.


title: María Zambrano

text: Maanpakolaisuudesta tuli väistämätön osa Zambranon ajattelua. Maanpaossa eläminen antoi näkökulman, jossa henkilökohtainen yhdistyi poliittiseen ja siten yksityinen sosiaalis-poliittiseen. Zambranon feministiset kirjoitukset filosofiasta, politiikasta ja kollektiivista tarjoavat syviä oivalluksia poliittisen kuohunnan merkittävästä aikakaudesta. Zambrano oli aikakautensa huomattavimpia ajattelijoita.


title: María Zambrano

text:
María Zambrano opiskeli vuosina 1924–1927 filosofiaa Madridissa Jose Ortega y Gassetin, Xavier Zubirin, Manuel García Morenten ja Julián Besteiron oppilaana. Hän osallistui opiskelijaliikkeeseen ja teki yhteistyötä sanomalehtien kanssa. Vuodesta 1931 alkaen hän oli metafysiikan apulaisprofessori Universidad Central de Madridissa. Hän tutustui muun muassa Emilio Pradosiin, Jorge Guilléniin, Luis Gernudaan ja Miguel Hernándeziin, jotka olivat Ryhmä 27:ssä. Kun sisällissota syttyi, hän muutti Valenciaan ja Barcelonaan.
Vuonna 1939 hän joutui lähtemään maanpakoon. Hän asui Pariisissa, New Yorkissa, Havannassa ja Meksikossa, jossa hän alkoi opettaa filosofiaa yliopistossa (Universidad de San Nicolás de Hidalgo) Moreliassa. Hän tapasi Octavio Pazin ja Léon Felipen ja julkaisi teokset "Pensamiento y poesía en la vida española" ja "Filosofía y poesía". Hän vietti ajanjakson Puerto Ricossa, josta hän matkusti Pariisiin vuonna 1946. Pariisissa hän tapasi Albert Camus'n ja René Charin.
Vuosina 1948–1953 hän asui Havannassa ja sitten Roomassa, jossa hän kirjoitti teokset "El hombre y lo divino", "Los sueños y el tiempo" ja "Persona y democracia". Italiassa hän solmi ystävyyssuhteet Elena Crocen ja Victoria Guerrinin kanssa sekä maanpaossa asuvien espanjalaisten Ramón Gayan, Rafael Albertin ja Jorge Guillénin kanssa. Vuonna 1964 hän muutti Ranskaan.


title: María Zambrano

text: Myöhäisvuosien teokset "Claros del bosque" (1977) ja "De la Aurora" (1986) ovat mystiikan sävyttämät.


title: María Zambrano

text: Zambranolle myönnettiin Asturian ruhtinattaren palkinto vuonna 1981 ja ensimmäisenä naisena Miguel de Cervantes -palkinto vuonna 1988. Hän oli Málagan yliopiston kunniatohtori.


title: Largo Winch

text: Largo Winch voi tarkoittaa muun muassa seuraavia:


title: Ahmad Baba

text: Ahmad Baba eli Abu al-Abbas Ahmad ibn Ahmad al-Takruri al-Massufi (26. lokakuuta 1556 Timbuktu – 22. huhtikuuta 1627 Timbuktu) oli länsisudanilainen lainoppinut ja elämäkerturi.


title: Ahmad Baba

text: Ahmad Baba kuului Akitin berberisukuun, jonka jäsenet olivat toimineet Timbuktussa muslimipappeina ja tuomareina. Kun Marokon sulttaani Ahmad al-Mansur valloitti songhaivaltakunnan, Ahmad Baba ja joukko hänen virkaveljiään kieltäytyi tunnustamasta sulttaanin hallitusvaltaa. Heidät vangittiin vuonna 1594 ja vietiin kahlittuina Marokkoon. Ahmad Baba vapautettiin vuonna 1596, mutta hän joutui jäämään Marrakechiin, jossa hänestä tuli kuuluisa lainoppinut. Ahmad al-Mansurin kuoltua vuonna 1607 hänen seuraajansa Mawlay Zaydan salli Ahmad Baban ja muiden karkotettujen palata Timbuktuun. Ennen kuolemaansa Ahmad teki pyhiinvaellusmatkan Mekkaan.


title: Ahmad Baba

text: Ahmad Baba on kirjoittanut noin viisikymmentä teosta, jotka käsittelevät islamilaista lakia, kielioppia ja muita aiheita. Hänen pääteoksensa on Ibn Farhunin laatiman lainoppineiden elämäkerraston täydennysosa, joka valmistui Marrakechissa vuonna 1596. Myöhemmin hän laati siitä lyhennetyn version, jonka nimenä on "Kifayat al-muhtadj li-marifat ma laysa fil-dibadj". Ahmad Baban teos on tärkeä Maghrebin alueen henkilöbibliografinen lähde, ja hänen osittain säilyneestä kirjastostaan on julkaistu Espanjaa koskevaa lähdeaineistoa.


title: Ahmad Baba

text: Oppineen mukaan on nimetty vuonna 1973 avattu Ahmed Baban instituutti, jonka tehtävänä on Afrikan historiaa koskevien kirjallisten lähteiden kerääminen, konservointi ja tutkimus.


title: Teemu Nurmio

text: Teemu Nurmio (s. 3. elokuuta 1995 Forssa) on suomalainen pesäpalloilija, joka on edustanut kaudesta 2013 alkaen Superpesiksessä Kouvolan Pallonlyöjiä. 29.7.2018 mennessä pelaamissaan 161 Superpesiksen runkosarjaottelussa Nurmio on lyönyt kuusi kunnaria ja 19 tavallista juoksua, tuonut 161 juoksua ja kerännyt 440 kärkilyöntiä. 24 pudotuspeliottelussa Nurmio on tuonut 26 juoksua ja kerännyt 55 kärkilyöntiä.


title: Itä-Uudenmaan pelastusalue

text: Itä-Uudenmaan pelastusalue käsittää entisen Itä-Uudenmaan maakunnan alueen.


title: Itä-Uudenmaan pelastusalue

text: Itä-Uudenmaan pelastusalueella on Loviisan ydinvoimalaitos. Sosiaali- ja terveysministeriön säteilyturvakeskusta varten on Itä-Uudenmaan pelastuslaitos varautunut kenttämittaamaan kahdenkymmenen kilometrin säteellä ydinsäteilyä Porvoon kaupungin Itä-Uudenmaan pelastuslaitoksen ja Kotkan kaupungin Kymenlaakson pelastuslaitoksen sopimuspalokuntien kenttämittauspartioin.


title: Itä-Uudenmaan pelastusalue

text: Loviisan kaupunki valmistautuu evakuoimaan väestöä. Säteilyä liikaa saaneita voidaan hoitaa sairaaloissa Kouvolassa, Porvoossa ja Lahdessa.


title: Itä-Uudenmaan pelastusalue

text: Itä-Uudenmaan pelastusalueen eteläpuolella on runsaasti öljytankkeriliikennettä Venäjän öljynvientiin liittyen. Kansainvälisillä merialueilla oleva öljy Suomenlahdella kuuluu öljyntorjunnallisesti valtiolle, kun taas kansallisilla vesialueilla se kuuluu kuntarajojen mukaan sen alueen pelastuslaitokselle, jonka alueella kunta on. Kansainvälistä merialuetta varten on Suomen ympäristöministeriöllä öljuntorjunta-alus Halli, jota hoitaa Suomen merivoimien rannikkolaivasto, sen 8. huoltolaivue.


title: Itä-Uudenmaan pelastusalue

text: Itä-Uudenmaan pelastuslaitoksen sopimuspalokunnista öljyntorjuntaan merellä ovat valmiita tukemaan maalla Borgå FBK (Porvoon VPK), Hindhår FBK (Hinthaaran VPK) ja Hamarin VPK sekä rannikolla merellä Tolkis FBK, Pellinge FBK, Valkon VPK, Isnäs FBK, Sarvsalö FBK, (Kabböle FBK), Gumbo FBK ja Skärgårdens FBK.


title: Itä-Uudenmaan pelastusalue

text: Toisaiseksi ei suuria öljyvuotoja ole uhannus Suomen rannikkoa Suomenlahdella. Virossa maaliskuussa 2006 vuosi öljytankkeri Runner-4:stä öljyä Suomenlahdeen Viron rannikolla.


title: Hispano Aviación HA-1112

text: Hispano Aviación HA-1112 "Buchon" on Hispano Aviaciónin valmistama hävittäjälentokone, joka perustuu lisensoituun Messerschmitt Bf 109 -lentokoneeseen. Merkittävä ero koneiden välillä on moottori: Buchonissa moottori on Rolls Royce Merlin 500-45 kun taas Messerschmitt käytti Daimler-Benz 605A-1 moottoria.


title: Hispano Aviación HA-1112

text: Buchonia on käytetty Messerschmittin sijaan elokuvissa kuten vuoden 1969 "Taistelu Englannista" sekä vuoden 2017 "Dunkirk".


title: Sanchezin perilliset

text: Sanchezin perilliset ("The Children of Sanchez") on Hall Bartlettin tuottama ja ohjaama yhdysvaltalais-meksikolainen draamaelokuva vuodelta 1978. Italialaisen neorealismin tärkeän hahmon Cesare Zavattinin yhdessä Bartlettin kanssa käsikirjoittama elokuva perustuu antropologi Oscar Lewisin romaaniin "Sanchezin lapset" (suom. Pentti Saarikoski, WSOY 1975).


title: Sanchezin perilliset

text: Meksikon pääkaupungin köyhälistökortteleissa leskeksi jääneen työmiehen tytär Consuela (Lupita Ferrer) tahtoo muutosta naisten asemaan niin kotona kuin työpaikallaankin, mutta jääräpäinen ja vanhanaikainen isä Jesus (Anthony Quinn) panee vastaan. Hänestä työläisten on parempi pitää suunsa kiinni. Vähitellen tytär saa kuitenkin isän päätä kääntymään.


title: Sanchezin perilliset

text: Elokuvan ensi-illassa Washingtonin MacArthur-teatterissa oli läsnä Yhdysvaltojen silloinen presidentti Jimmy Carter puolisoineen, ja tilaisuuden tuotto ohjattiin meksikolaisten maahanmuuttajien auttamiseen.


title: Sanchezin perilliset

text: "Helsingin Sanomien" Mikael Fräntin mukaan isää näyttelevä Anthony Quinn on elokuvan voimahahmo ja mestarikuvaaja Gabriel Figueroa hoitaa tehtävänsä hyvin, mutta elokuva muodostuu liikaa erillisistä episodeista eikä Chuck Mangionen populaari jazz oikein tue tarinaa.


title: Sanchezin perilliset

text: Mangione sai musiikistaan Grammy-palkinnon ja Golden Globe -ehdokkuuden. Elokuva osallistui Moskovan elokuvajuhlien kilpailusarjaan.


title: Juuso Juntunen

text: Juuso Juntunen on suomalainen salibandyn pelaaja. Hän edustaa Esport Oilersia.


title: Formula 2 Unkarin Grand Prix 2018

text: Formula 2 Unkarin Grand Prix 2018 oli Formula 2 -kauden 2018 kahdeksas osakilpailu, joka ajettiin 28.–29. heinäkuuta Hungaroringin moottoriradalla Mogyoródissa Unkarissa.


title: GP3 Unkarin Grand Prix 2018

text: GP3 Unkarin Grand Prix 2018 oli GP3-kauden 2018 viides osakilpailu, joka ajettiin 28.–29. heinäkuuta Hungaroringin moottoriradalla Mogyoródissa Unkarissa.


title: Mikael Penninkangas

text: Mikael Penninkangas (s. 11. elokuuta 1996, Alavus) on suomalainen pesäpalloilija. Hän edustaa Superpesiksessä pelaavaa Alajärven Ankkureita. Kaudella 2015 alkaneella urallaan Superpesiksessä Penninkangas on 29. heinäkuuta 2018 mennessä pelannut 69 runkosarjaottelua, joissa on lyönyt kaksi kunnaria ja kolmetoista tavallista juoksua, tuonut 31 juoksua ja kerännyt 173 lärkilyöntiä.


title: Sonja Kuittinen

text: Sonja Kuittinen (s. 1990) on suomalainen näyttelijä ja muusikko. Hän on koulutukseltaan teatteritaiteen maisteri.


title: Sonja Kuittinen

text: Kuittinen sai heti valmistuttuaan Taideyliopiston Teatterikorkeakoulusta vuonna 2016 pääroolin Zaida Bergrothin draamaelokuvassa Miami yhdessä Krista Kososen kanssa. Rooli toi sekä Kuittiselle että Kososelle Jussi-ehdokkuuden parhaasta naispääosasta, jonka Kosonen voitti.


title: Sonja Kuittinen

text: Kuittinen on tehnyt myös roolin Kansallisteatterissa yhtenä Macbeth-näytelmän kolmesta noidasta.


title: Sonja Kuittinen

text: Kuittisella on myös pieni rooli Sorjosen toisella kaudella.


title: Sonja Kuittinen

text: Kuittinen muodostaa yhdessä Fanni Noroilan kanssa rap-yhtyeen SOFA, jonka he itse ovat määritelleet feministibändiksi. Kuittinen esiintyy taitelijanimellä MC SonSon.


title: Australian cobberdog

text: Rutlands ja Tegans kennelit Australiassa olivat Australian Service Dog (ent. nimitys ASD Australian Labradoodle) kehittäjiä. Rutlands teki v. 2004 linjoihin vehnäterrieri–infuusion korvien ilmastoinnin parantamiseksi, selän lyhentämiseksi sekä turkin jalostamiseksi hieman ohuemmaksi ja ei niin tiheäksi. Infuusio jakoi Australian Labradoodlen kehittäjien näkemysten mukaisiin linjoihin ja muihin ALD linjoihin, joissa ei infuusiota hyväksytty. Kehittäjien näkemysten mukaiset linjat hyväksyttiin v. 2012 MDBA:n puhdasrotuisten rekisteriin nimellä Australian Cobberdog statuksella ” as a breed in developmet”. Tulevaisuudessa tavoitteena on saada virallinen rotuhyväksyntä ja rotutyyppi yhtenäistettyä rodun ominaisuuksien ennakoitavuuden parantamiseksi.


title: Australian cobberdog

text:
Australian Cobberdogilla tulee olla lempeä luonne ja ainutlaatuinen intuitio, mikä mahdollistaa ihmisten henkisten ja fyysisten tarpeiden aistimisen ja sen mukaan toimimisen. Tämä tekee siitä erinomaisen työkoiran esim. terapia- ja avustajakoiratehtäviin. Sillä on myös luontainen halu ja kyky koulutukseen. Sen luonne on avoin, sosiaalinen ja ystävällinen. Australian Cobberdog haluaa olla ihmisen lähellä ja seurassa. Se hakee myös jatkuvasti ihmisen katsekontaktia.
Yhdistyksen tarkoituksena on
Yhdistyksen nettisivut: Australian Cobberdog Club of Finland


title: Silent Hill 2

text: Silent Hill 2 on Team Silentin kehittämä ja Konamin julkaisema selviytymiskauhupeli. Peli on julkaistu vuonna PlayStation 2:lle ja se kuuluu "Silent Hill" -pelisarjaan.


title: Silent Hill 2

text: GameSpot antoi pelille arvosanaksi 7,7/10 arvostelussaan.


title: Markus Lehtiniemi

text: Markus Lehtiniemi (s. 14. heinäkuuta 1993) on suomalainen pesäpalloilija, joka edustaa Superpesiksessä pelaavia Pattijoen Urheilijoita. Hän on Vähänkyrön Viestin kasvatti ja on edustanut seitsemässä Superpesisottelussa kaudella 2015 Viestin kanssa yhteistyötä tekevää Koskenkorvan Urheilijoita. Ennen siirtymistään PattUn joukkueeseen kaudeksi 2017 Lehtiniemi pelasi Vähäkyrän lisäksi Ykköspesistä myös Ylivieskan Kuulan joukkueessa.


title: Markus Lehtiniemi

text: Superpesisurallaan Lehtiniemi on pelannut 29.7.2018 mennessä 59 runkosarjaottelua, joissa hän on lyönyt yhden kunnarin ja 32 tavallista juoksua, tuonut 15 juoksua ja kerännyt 144 kärkilyöntiä.


title: Herman Fredrik Sohlberg

text: Herman Fredrik Sohlberg (1. huhtikuuta 1813 Vöyri – 27. kesäkuuta 1881 Pohja) oli suomalainen rovasti, opettaja ja Tammikuun valiokunnan jäsen.


title: Herman Fredrik Sohlberg

text: Sohlbergin vanhemmat olivat Vöyrin nimismies Johan Sohlberg (k. 1815) ja Anna Tuvelin. Hän kävi Vaasan triviaalikoulua ja pääsi ylioppilaaksi Helsingissä 1830. Sohlberg valmistui Helsingin yliopistosta filosofian kandidaatiksi 1839 ja filosofian maisteriksi 1840. Hänet vihittiin papiksi Turun hiippakunnassa 1854.


title: Herman Fredrik Sohlberg

text: Sohlberg oli Helsingin yksityislyseon opettajana 1836-1839, Turun triviaalikoulun vt. opettajana 1839–1840, Turun kauppakoulun opettajana 1840. Turun merenkulkukoulun opettajana 1840–1841 sekä Turun yläalkeiskoulussa vt. kollegana vuodesta 1841, vakinaisena kollegana vuodesta 1842, apulaiskonrehtorina vuodesta 1846 ja apulaisrehtorina vuodesta 1851. Hän oli samalla Turun teknillisen reaalikoulun opettajana vuodesta 1849 ja koulun johtajana vuodesta 1850. Sohlbergista tuli Pohjan ja Tammisaaren kirkkoherra vuonna 1857 ja hän sai rovastin arvon 1860. Hän oli vt. lääninrovastina 1863 ja vakinaisena lääninrovastina vuodesta 1867. Sohlberg oli Tammikuun valiokunnan jäsenenä vuonna 1862 ja osallistui säätyvaltiopäiville 1872.


title: Herman Fredrik Sohlberg

text: Herman Fredrik Sohlberg oli naimisissa vuodesta 1843 Maria Rosina Richterin (k. 1911) kanssa. Heidän lapsiaan olivat arkkitehti Bruno Gerhard Sohlberg (1862–1923), vuorineuvos Seth Sohlberg (1856–1918) ja kansanedustaja Hedvig Sohlberg (1858–1937).


title: Jupiter (Florida)

text: Jupiter on Palm Beachin piirikunnan pohjoisin kaupunki, Floridan itärannikolla, Yhdysvalloissa. Se perustettiin 9. helmikuuta 1925. Jupiter kuuluu Miamin metropolialueeseen, jonka väkiluku arvioitiin olevan 6 012 331 vuonna 2015.


title: J-Hope

text: Jung Ho-seok (hangul 정호석; s. 18. helmikuuta 1994, Gwangju, Korean tasavalta), artistinimeltään J-Hope, on eteläkorealainen rap-artisti, lauluntekijä, tanssija ja tuottaja. Hän on yksi poikabändi BTS:n seitsemästä jäsenestä. Keväällä 2018 J-Hope julkaisi ensimmäisen oman mixtapensa nimeltä "Hope World".


title: J-Hope

text: Jung Ho-seok syntyi 18. helmikuuta 1994 Gwangjussa, Korean tasavallassa. Hänen perheeseensä kuuluu vanhempien lisäksi hänen vanhempi sisarensa Da-won. Ennen musiikkiuraansa Jung kuului katutanssiryhmään nimeltä "Neuron", joka oli paikallisesti hyvin tunnettu.


title: J-Hope

text: Vuonna 2010 Jung koe-esiintyi levy-yhtiö Big Hit Entertainmentille edistääkseen uraansa tanssijana ja pääsi yhtiöön harjoittelijaksi ilman aiempaa musikaalista taustaa. Hän oli kolme vuotta harjoittelijana ennen BTS:n debyyttiä, ja tuona aikana hänet melkein jätettiin pois lopullisesta kokoonpanosta. Hänen harjoittelijatoverinsa RM kuitenkin vakuutti sekä levy-yhtiön että Jungin itsensä siitä, että BTS tarvitsee J-Hopea. Lopulta Jung palasi yhtyetovereidensa vuoksi.


title: J-Hope

text: Vuonna 2013 Jung debytoi poikabändi BTS:n jäsenenä, ja hän on yksi yhtyeen kolmesta räppäristä. Hän on myös yhtyeen tanssinjohtaja ja osallistuu koreografioiden suunnitteluun ja muiden jäsenten opettamiseen. Hänen artistinimensä J-Hope juontaa paitsi hänen oikeasta nimestään myös hänen halustaan edustaa iloa ja toivoa yhtyeen jäsenille ja sen faneille. Jung osallistuu aktiivisesti kappaleiden kirjoittamiseen ja tuottamiseen, ja hänellä on oma studio nimeltä Hope World.


title: J-Hope

text: Vuonna 2018 Jung julkaisi ensimmäisen oman mixtapensa "Hope Worldin", joka sai kansainvälisesti hyvän vastaanoton. EP saavutti sijan 35 listalla "Billboard 200", mikä teki siitä listan parhaiten sijoittuneen eteläkorealaisen sooloesityksen.


title: J-Hope

text: Jung harrastaa muotia ja figuurien keräilyä. Hän on hyvin läheinen sisarensa Da-wonin kanssa, ja hänellä on koira nimeltä Mickey.


title: Johan Matias Hackzell

text: Johan Matias Hackzell (1. tammikuuta 1816 Karstula – 26. kesäkuuta 1882 Saarijärvi) oli suomalainen rovasti, opettaja, valtiopäivämies ja Tammikuun valiokunnan jäsen.


title: Johan Matias Hackzell

text: Hackzellin vanhemmat olivat Uudenmaan ja Hämeen läänin komissiomaanmittari Johan Jakob Hackzell (k. 1855) ja Anna Sofia Boisman.. Hän kävi Loviisan ja Hämeenlinnan triviaalikoulua ja pääsi ylioppilaaksi Helsingissä 1832. Hackzell valmistui Helsingin yliopistosta filosofian kandidaatiksi maisteriksi 1840. Hänet vihittiin papiksi Porvoon hiippakunnassa 1855.


title: Johan Matias Hackzell

text: Hackzell oli Helsingin triviaalikoulun vt. apologistana 1840–1841 ja vakinaisena apologistana 1841. Hänestä tuli Helsingin yläalkeiskoulun 3. kollega 1841, konrehtori 1847 ja rehtori 1854. Hackzell valittiin Muolaan kirkkoherraksi 1859 ja hän astui virkaan 1862. Hänet valittiin Lappeenrannan ja Lappeen kirkkoherraksi 1871 ja hän sai rovastin arvon 1862. Hackzellista tuli lääninrovasti 1868 ja hän oli puhujana pappeinkokouksessa Porvoossa 1860. Hackzell oli Tammikuun valiokunnan jäsenenä vuonna 1862 ja hän osallistui säätyvaltiopäiville 1863–1864, 1867, 1872 ja 1877–1878.


title: Johan Matias Hackzell

text: Johan Matias Hackzell oli naimisissa vuodesta 1860 Fredrika Natalia Elfsbergin (k. 1901) kanssa.


title: Don Pullen

text: Don Gabriel Pullen (25. joulukuuta 1941 Roanoke, Virginia – 22. huhtikuuta 1995 East Orange, New Jersey) oli yhdysvaltalainen jazzpianisti ja -säveltäjä, jota pidetään yhtenä free jazzin kehittäjänä. Hänet tunnettiin perkussiivisesta soittotyylistään, jossa hän käytti myös kämmensyrjää ja jopa kyynärpäitä.


title: Don Pullen

text: Pullen aloitti uransa kirkkopianistina ja kiinnostui Art Tatumin soitosta. 1960-luvun keskivaiheilla hän säesti rhythm and blues -laulajia New Yorkissa usein sähköuruilla pianon sijasta. Jazzpianismia hän harjoitti samoihin aikoihin rumpali Milford Gravesin kanssa.


title: Don Pullen

text: Don Pullen nousi laajempaan tunnettuuteen päästessään vuonna 1973 pariksi vuodeksi soittamaan Charles Mingusin yhtyeeseen ja sen albumeille "Changes" 1 ja 2. Vuosikymmenen puolivälissä hän alkoi levyttää soolopianolevyjä kanadalaiselle Sackville-levymerkille. 1980-luvun taitteessa Pullen muodosti rumpali Beaver Harrisin kanssa yhtyeen nimeltä 360 Degree Music Experience, jonka kokoonpanoon kuuluivat steel pan -rummut. Pitkäaikaisempi kokoonpano George Adams – Don Pullen Quartet syntyi samoihin aikoihin entisten Mingus-soittajien, saksofonisti George Adamsin ja rumpali Dannie Richmondin kanssa, tuloksena kymmenen albumia 1980-luvun mittaan. Yhtye kävi Suomessa ainakin 1981 ja 1985.


title: Don Pullen

text: Pullen esiintyi ja teki levytyksiä lähes kuolemaansa asti. Hän kuoli 53-vuotiaana lymfoomaan veljensä luona New Jerseyn East Orangessa. Hän itse asui Passaicissa.


title: Pukkilantie (täsmennyssivu)

text: Pukkilantie voi maanmittauslaitoksen peruskartan nimistön mukaan tarkoittaa Suomessa useaa eri tietä:


title: Flipper

text: Flipper tarkoittaa seuraavia asioita:


title: Mäntsäläntie (täsmennyssivu)

text: Mäntsäläntie voi maanmittauslaitoksen peruskartan nimistön mukaan tarkoittaa Suomessa kymmentä eri tietä:


title: Orimattilantie (täsmennyssivu)

text: Orimattilantie voi maanmittauslaitoksen peruskartan nimistön mukaan tarkoittaa Suomessa neljää eri tietä:


title: PSA EMP2 -pohjalevy

text: PSA EMP2 -pohjalevy ("Efficient Modular Platform 2") on Groupe PSA:n kehittämä modulaarinen pohjalevy etuvetoisille autoille, joissa moottori on sijoitettu poikittain. Se korvasi edeltäneet PF2- ja PF3-pohjalevyt.


title: PSA EMP2 -pohjalevy

text: Uuden pohjalevyrakenteen ansiosta sille perustuvat autot ovat aiempaa kevyempiä ja siten polttoainetaloudellisempia.


title: PSA PF3 -pohjalevy

text: PSA PF3 -pohjalevy on Groupe PSA:n kehittämä pohjalevy etuvetoisille autoille, joissa moottori on sijoitettu poikittain. Uudemmissa malleissa konserni on siirtynyt käyttämään modulaarista EMP2-pohjalevyä.


title: PSA PF2 -pohjalevy

text: PSA PF2 -pohjalevy on Groupe PSA:n kehittämä pohjalevy etu- ja nelivetoisille autoille, joissa moottori on sijoitettu poikittain. Uudemmissa malleissa konserni on siirtynyt käyttämään modulaarista EMP2-pohjalevyä.


title: PSA PF1 -pohjalevy

text: PSA PF1 -pohjalevy on Groupe PSA:n kehittämä pohjalevy pienille etuvetoisille autoille, joissa moottori on sijoitettu poikittain. Ensimmäinen sille perustuva malli oli vuonna 2002 esitelty Citroën C3. PF1-pohjalevyn korvaajaksi konserni on kehittänyt modulaarisen EMP1-pohjalevyn, jolle perustuvat ensimmäiset mallit tulevat markkinoille vuonna 2019.


title: Kuopion Iso hautausmaa

text: Kuopion Iso hautausmaa on Kuopio Puijon kaupunginosassa sijaitseva suurehko hautausmaa. Hautausmaa on perustettu vuonna 1867 ja sitä on laajennettu useasti 1900-luvulla. Hautausmaa on Kuopion tuomiokirkkoseurakunnan alueella. Hautausmaata rajaavat etelässä Savon rata, lännessä Karjalankadun varrella sijaitsevat siunauskappelit ja Suomen ortodoksisen kirkkomuseon ja kirkollishallituksen rakennus, pohjoisessa valtatiehen 5 kuuluva moottoritie, ja idässä Puijonkatu.


title: Kuopion Iso hautausmaa

text: Hautausmaalla on 1900-luvun alussa perustettu eriuskoisten hauta-alue, johon on haudattu ortodoksista väestöä. Hautausmaalla on myös venäläisten sotilaiden - Donin kasakoiden - hautapaikka, ja sille vuonna 1912 rakennettu muistokappeli.


title: Kuopion Iso hautausmaa

text: Museoviraston mukaan Iso hautausmaa ja keskustassa, Multimäen kaupunginosassa sijaitseva Sankaripuisto edustavat kansallisesti merkittävällä tavalla Suomen hautausmaakulttuuria.


title: FIA Formula 3 Championship

text: FIA Formula 3 Championship eli Formula 3 on autourheiluluokka, joka käynnistyy vuonna 2019. Sarja korvaa vuosina 2010–2018 toimineen GP3-sarjan. Sarjassa ajetaan Formula 2:sten tapaan Formula 1 -kilpailujen yhteydessä.


title: Abu Ghosh

text: Abu Ghosh on kylä Israelin Jerusalemin hallintoalueella. Kylän asukkaat ovat arabeja ja sen asukasluku oli vuoden 2016 lopussa 7 140. Paikka tunnetaan esimerkiksi keskiaikaisesta luostaristaan ja vuosittain järjestettävästä musiikkitapahtumasta.


title: Abu Ghosh

text: Nykyisen Abu Ghoshin lähistöllä sijaitsee Vanhassa testamentissa mainittu Kirjat-Jearim. Keskiaikaisen luostarin rakennuksessa käytettiin kiviä, joista löytynyt kaiverrus on liitetty paikalla mahdollisesti tukikohtaansa pitäneeseen roomalaiseen Legio X Fretensis -legioonaan.


title: Abu Ghosh

text: Paikkaa alettiin kutsuta Palestiinan muslimivalloituksen jälkeen 600-luvulla arabialaisella nimellä Qaryat al-'Inab. Ristiretkeläiset pitivät paikka Uudessa testamentissa mainittuna Emmauksena ja rakennuttivat paikalle kirkon vuonna 1142.Kirkko raunioitui joitakin vuosikymmeniä myöhemmin, mutta vuonna 1899 se entisöitiin Ranskan tuella. Nykyisen nimensä Abu Ghosh on saanut 1600-luvulla eläneen tšerkessipäällikön mukaan. Nykyisin se on luostari ja konventti. Pitkään hänen jälkeensä aluetta hallitsivat hänen perillisensä, jotka verottivat Jerusalemiin kulkevaa liikennettä. Vasta Egyptin Ibrahim pašša pisti lopun toiminnalle vuonna 1835.


title: Abu Ghosh

text: Vuonna 1924 ensimmäisessä Samuelin kirjassa mainitun Abinadabin talon oletetulle paikalle rakennettiin konventti. 1900-luvun puolella Abu Ghoshin lähistölle alettiin perustaa myös juutalaisia kibbutzeja, josita huolimatta paikallisten arabien ja juutalaissiirtolaisten välit säilyivät suhteellisen hyvinä. Israelin itsenäisyyssodan aikana osa paikallisista teki yhteistyötä juutalaisten Haganahin kanssa. Vuodesta 1957 kylässä on järjestetty vuosittainen musiikkitapahtuma. Vuonna 1992 Abu Ghoshista tehtiin oma kuntansa.


title: Abu Ghosh

text: Abu Ghoshin asukasluku vuoden 2016 lopussa oli 7 140. Kylän väestö koostuu enimmäkseen arabeista ja suurin osa heistä on muslimeja.


title: NRP Guadiana (1914)

text: NRP Guadiana oli Portugalin laivaston vuonna 1914 vesillelaskettu Guadiana-luokan hävittäjä.


title: NRP Guadiana (1914)

text: Alus tilattiin Lissabonin laivastontelakalta, mistä se laskettiin vesille 21. syyskuuta 1914.


title: NRP Guadiana (1914)

text: Alus poistettiin laivastoluettelosta vuonna 1934.


title: Ida Elfström

text: Ida Adeline Aurora Elfstrom (10. heinäkuuta 1840 Viipuri – 7. kesäkuuta 1896 Helsinki) oli suomalainen ksylografi, kääntäjä ja opettaja.


title: Ida Elfström

text: Elfströmin vanhemmat olivat viipurilainen kelloseppä, raatimies Charles Christoffer Elfström ja Maria Elisabet Baltrusch.


title: Ida Elfström

text: Ida Elfström tunnettiin vuonna 1860 aloittelevana ksylografina eli puisten painokuvalaattojen kaivertajana. Alan osaaminen Suomessa oli tähän aikaan vähäistä. Elfström teki painokuvalaatat vuosina 1864 ja 1865 julkaistuihin käännöskirjan "Huwikirja lapsukaisille" osiin I ja II.


title: Ida Elfström

text: Elfströmin piirros oli esillä keväällä 1870 Suomen taideyhdistyksen näyttelyssä. Mutta vuodesta 1874 hänet tunnetaan Viipurissa opettajana. Lisäksi hän kirjoitti kertomuksia ja käänsi suomalaista kirjallisuutta saksaksi.


title: Andania-palkinto

text: Andania-palkinto on Suomen Jazzliiton harvakseltaan jakama palkinto pitkäaikaisesta ja ansiokkaasta työstä suomalaisen jazzin hyväksi. Palkintoa on jaettu vuodesta 1988 lähtien yksittäisille henkilöille tai kokoonpanoille, toisinaan useammalle samana vuonna.


title: Andania-palkinto

text: Palkinto on saanut nimensä amerikansuomalaisia matkailijoita vuonna 1926 Suomeen tuoneesta Andania-laivasta, jonka sanotaan ”tuoneen jazzin Suomeen”. Laivalla toiminut jazzyhtye kiinnitettiin kesäksi Svenska teaternin talossa sijainneeseen Oopperakellariin, josta se siirtyi syksyllä ravintola Fenniaan Rautatientorille.


title: Eläinlääketieteen historia

text: Eläinlääketieteen historia alkaa siitä, kun ihminen alkoi kesyttää ja käyttää hyödykseen kotieläimiä. Historia voidaan jakaa kahteen ajanjaksoon, joista ensimmäinen alkaa esihistoriallisella ajalla silloin, kun ihminen yritti hoitotoimien avulla pelastaa sairastuneita kotieläimiään. Toinen ajanjakso pitää sisällään tieteelliseen tutkimukseen perustuvan eläinlääketieteen.


title: Eläinlääketieteen historia

text: Mesopotamiassa säädettyihin uskonnollisiin lakeihin sisältyi säännöksiä, joissa käsiteltiin eläinten kasvatusta, jalostusta ja ihmisen velvollisuuksia eläimiä kohtaan. Ensimmäiset eläinlääkäreitä koskevat tiedot sisältyvät Babylonian kuninkaan Hammurabin noin vuodelta 1800 ennen kristillisen ajanlaskun alkua peräisin olevaan lakikokoelmaan, jossa eläinlääkäri ("härkien ja aasien tohtori") mainitaan ihmisiä hoitavan lääkärin rinnalla. Myös muinaisessa Egyptissä tiedetään olleen eläinlääkäreitä.


title: Eläinlääketieteen historia

text: Antiikin kreikkalaisten eläinlääkintä oli jo kehittyneempää, mutta se keskittyi hevosten sairauksien tutkimiseen ja hoitoon. Hippokrates keskittyi melkein pelkästään ihmisten lääkintään, mutta Aristoteles sen sijaan osoitti tutkimuksissaan tuntevansa esimerkiksi hevosen ähkyn ja nivustyrän, aasin räkätaudin ja koiran raivotaudin. Hän tunsi verenvuodon tyrehdyttämisen, peräsuolen ja emättimen avanteiden käsittelyn, kuohitsemisen sekä ikääntyneiden eläinten hampaiden kulumisen. Hippokrateen kuuluisin oppilas Hierofilos kirjoitti myös eläinten anatomiasta ja kliinisestä hoidosta, mutta ei juuri kyennyt lisäämään eläintautien tuntemusta. Erasistratos laati tutkielmia fysiologiasta ja patologisesta anatomiasta, ja Babos Demokritos oli paitsi eläinlääkäri, myös lääkäri, agronomi, alkemisti, astrologi sekä maagikko. Kaiken kaikkiaan eläimiä pyrittiin jo tuolloin parantamaan. Itämailla ja Kreikassa ihmisten ja eläinten hoitaminen oli erityisesti pappien tehtävänä ja lääkintäalan osaajia oli myös armeijoiden palveluksessa.


title: Eläinlääketieteen historia

text: Raamattuun sisältyvä raivotaudin kuvaus on peräisin 1400-luvulta eaa. Homeros kertoo 1200-luvulla eaa. raivonneesta rutosta, joka tarttui ensin koiriin, sen jälkeen hevosiin ja muuleihin, ja lopulta ihmisetkin saivat taudin. Runoilija Silius Italicuksen mukaan Rooman ja Karthagon armeijoita vaivasi Sisiliassa tauti, joka johti verenmyrkytykseen. Se tarttui ihmiseen koirista, linnuista ja juhdista. Historioitsija Thukydideen mukaan sairaus johti kuolemaan.


title: Eläinlääketieteen historia

text: Vergilius kuvasi taudit, jotka voi tunnistaa naudan keuhkopussintulehdukseksi, hevosen pilkkukuumeeksi ja lampaan lammasrokoksi. Columella kirjoittaa vuohien rutosta, jonka leviämistä yritettiin estää tappamalla sairastuneet eläimet. Karjarutto oli kulkutauti, joka sairastutti eläimiä vuosisatojen ajan, ja johti muiden tarttuvien eläintautien kanssa tarpeeseen aloittaa eläinlääkinnällinen tutkimus, joka myöhemmin siirtyi korkeakouluihin.


title: Eläinlääketieteen historia

text: Kristillisen ajanlaskun alkua edeltäneinä vuosisatoina karjan hoidosta huolehtivat orjat, joiden tehtäviin kuului myös eläinten lääkitseminen. Eläinlääkinnän edistyminen oli hidasta, sillä lääkintä oli uskonvaraista toimintaa. Roomalaiset uskoivat, että heidän jumalansa huolehtivat ihmisten terveydestä, mutta nämä jumalat eivät piitanneet eläinten vaivoista. Eläinlääkinnän vapautuminen sitoutuneisuudesta yliluonnollisiin voimiin kesti pitkään ja lääkintä oli kovin summittaista. Plinius totesi, etteivät roomalaiset arvostaneet lääkintätaitoa, ja vaikka Galenos (131–201 jaa.) sai ihmislääketieteen kukoistamaan, hän ei uudistanut eläinlääkintää.


title: Eläinlääketieteen historia

text: Bysantin eläinlääkärit kohottivat 500-luvulla eläinlääkintätaidon paikoin jopa muun lääketieteen edelle. Tältä ajalta on peräisin hevosten lääkintää ja kirurgiaa käsittelevä teossarja "Hippiatrica". Sen eri osien tasokkuus on melko vaihtelevaa, koska kirjoittajakunta oli monenkirjavaa. Ylipäätään se käsittelee karjan kasvatusta ja lääkintää, mutta erityisesti se keskittyy hevosten sairauksiin. Teossarjassa kuvataan kaviokuume, kuumetaudit, luunmurtumat, rupi ja räkätauti sekä pohditaan suoneniskennän tarvetta ja suorittamista. Lisäksi käsitellään hoidoissa tarvittavia lääkkeitä ja voiteita.


title: Eläinlääketieteen historia

text: "Hippiatrican" kirjoittajista Hierokles oli perehtynyt käytännön eläinlääkintään. Hän kuvailee sairauksien ohella hevosten kasvatusta, jalostusta, terveydenhoitoa ja käyttöä. Erityisesti hän korostaa tautien oireiden tarkkailua. Itä-Rooman keisarin Liciniuksen palveluksessa työskennellyt Theomnestes kuvailee teossarjassa punatautia, valjaslyöttymää sekä koirien tauteja ja jäykkäkouristuksen aiheuttamia oireita. Tärkein kirjoittajista oli Konstantinus Suuren armeijan eläinlääkäri Apsyrtus, joka loi oman koulukuntansa.


title: Eläinlääketieteen historia

text: Sekava rakenne tekee teossarjasta vaikealukuisen, mutta siinä on tiiviissä muodossa kaikki, mitä antiikin aikana oli saatu selville eläinten lääkinnästä. Nykylukijalla ei ole vaikeuksia ymmärtää teoksessa kuvattuja hevosten sairauksia. Ymmärrettäviä ovat myös karjan ja koirien taudit. Kehittyneintä antia ovat kirurgiaa käsittelevät osuudet ja laajasti käsitellään ja kuvataan myös kulkutaudit. Kaiken kaikkiaan eläinlääkinnällä oli Rooman keisarikunnassa merkittävä asema.


title: Eläinlääketieteen historia

text: Kreikkalaisiin, bysanttilaisiin ja roomalaisiin lähteisiin perustuvat tiedot pysyivät arabien käytössä ja he opettivat niitä sukupolvelta toiselle. He olivat kuitenkin kiinnostuneita lähes pelkästään hevosista, joten heidän edeltäjiltään perimät tiedot karjataloudesta ja maataloudesta jäivät vähemmälle käytölle, mutta hevosten lääkintä oli 400–1100-luvuilla hyvin korkeatasoista. Arabit toki säilyttivät taitonsa koko keskiajan läpi.


title: Eläinlääketieteen historia

text: Euroopassa eläinlääkinnän taso pysyi koko keskiajan varsin vaatimattomana ja siinä keskityttiin lähes yksinomaan tärkeimpänä pidetyn hyötyeläimen eli hevosen hoitoon. Keskiajan alkupuolella tosin ilmaantuivat ensimmäiset merkit järjestelmällisemmästä eläinten hoidosta. Silloin laadittiin säädöksiä ammatteihin liittyvistä velvollisuuksista ja palkkioista sekä eläinten vaihdossa ja vuokrauksessa annettavista takuista. Näihin aikoihin tapahtui myös kengittäjien ammatillinen järjestäytyminen. Kirkko katsoi, ettei eläimillä ollut sielua, ja siksi sen asenne eläimiä kohtaan oli halveksiva. Tämä johti siihen, että eläinlääketieteellisiä kirjoja alettiin julkaista vasta 1100-luvulla. Keskiajalla eläinten ja myös ihmisten hoito perustui kokemukseen ei tutkimuksiin, mutta esimerkiksi haavanhoito oli jo verraten hyvätasoista.


title: Eläinlääketieteen historia

text: Eläinlääkinnällisesti keskiajalle oli tyypillistä toisiaan seuranneet karjarutot. Nautojen kulkutaudit olivat saaneet alkunsa pääasiallisesti itämailta, josta ne levisivät nopeasti ja tappoivat karjaa. Hevosinfluenssaan, lammasrokkoon ja hevosia, lampaita, nautoja ja vuohia vaivanneeseen paiseruttoon kuoli moni eläin. Jotkut ruttotaudit tappoivat sekä eläimiä että ihmisiä, kuten teki 1300-luvulla levinnyt musta surma.


title: Eläinlääketieteen historia

text: Suuri uudistus oli 800-luvulla itämailta levinnyt taito kengittää hevoset taotuilla kengillä. Tällaista nopeasti levinnyttä osaamista arvostettiin niin paljon, että hevosenkenkiä kuvattiin jopa vaakunoissa. Kengitysseppien ammattitaitoon kuului myös lääkitseminen ja he suorittivat myös pieniä leikkauksia.


title: Eläinlääketieteen historia

text: Renessanssi ei ollut eläinlääketieteessä uudistusten aikaa, mutta alan kirjallisuutta tällöin toki julkaistiin. Kirkon holhoava asenne lääketieteeseen muuttui 1100-luvulla, mutta se ei edistänyt eläinlääketiedettä, jota lääkärit halveksivat. Tunnettu lääkäri Paracelsus kirjoitti eläinten kupulataudista, räkätaudista ja virtsakivistä sekä niihin sopivista hoidoista, mutta kollegat moittivat häntä yhteistyöstä eläinlääkärien kanssa, joiden ei katsottu edustavan tiedettä.


title: Eläinlääketieteen historia

text: Cambridgessä vaikuttanut Blundeville kirjoitti tietoteoksen hevosista. Sen viimeinen osa ilmestyi 1506 ja sisälsi erityisesti hevosten tauteihin liittyviä kirjoituksia. Carlo Ruinin hevosen anatomiaa käsitellyt suurteos sisälsi taiteellisesti korkeatasoisia ja havainnollisia piirroksia, ja se loi perustan tämän osa-alueen tieteelliselle tutkimukselle. Tämä "Dell’anatomie e dell’infermità del cavallo" ilmestyi 1598.